Το πρόγραμμα «Ελεύθερα Χέρια» στηρίζει τα παιδιά, τους γονείς και ειδικότερα την εργαζόμενη μητέρα - Sagapo Children's Foundation\nΤο πρόγραμμα «Ελεύθερα Χέρια» στηρίζει τα παιδιά, τους γονείς και ειδικότερα την εργαζόμενη μητέρα\nΤο “Ελεύθερα Χέρια” είναι ένα πρόγραμμα στη Λεμεσό- Κύπρο το οποίο στηρίζει τα παιδιά, τους γονείς και ειδικότερα την εργαζόμενη μητέρα. Με την προσφορά φροντίδας και στήριξης στα νεαρά παιδιά της οικογένειας, επιτρέπει στις μητέρες να εισέλθουν στην αγορά εργασίας ως ενεργά μέλη της κοινωνίας, εισφέροντας με τον τρόπο αυτό στην τοπική οικονομία και στις οικογένειες τους. Κατανοώντας τις ανάγκες της σύγχρονης οικογένειας, το “Ελεύθερα Χέρια” ελευθερώνει τα χέρια των γονιών, ειδικά των μητέρων, επιτρέποντας τους να εργαστούν χωρίς να πρέπει να ανησυχούν για την φροντίδα και ασφάλεια των παιδιών τους.\nH ομάδα-στόχος είναι τα παιδιά ηλικίας 12-17 ετών από χαμηλά κοινωνικό-οικονομικά στρώματα που δεν έχουν το προνόμιο και τα μέσα να αναπτύξουν τις δεξιότητες τους, τη στιγμή που το οικογενειακό τους περιβάλλον δεν τα στηρίζει.\nΤο πρόγραμμα λειτουργεί στο πρώην δημοτικό Νηπιαγωγείου Αγίου Ιωάννη το οποίο έχει μετατραπεί σε πολυδύναμο κέντρο για κοινωνικά προγράμματα.\nΤη στιγμή αυτή, το πρόγραμμα εξυπηρετεί 35 παιδιά από τα γειτονικά σχολεία. Τα παιδιά συμμετέχουν στο πρόγραμμα μετά το σχολείο από τη 1:30 μέχρι τις 6:00 το απόγεμα και εκεί τους προσφέρεται φαγητό, συμμετέχουν σε διάφορες εκπαιδευτικές δραστηριότητες, μελετούν τα μαθήματα τους και παρακολουθούν μαθήματα τέχνης, μουσικής και θεάτρου κάτω από τις οδηγίες και την επίβλεψη εθελοντών φροντιστών και δασκάλων.\nΤο ίδρυμα «Σ’αγαπώ» κάνει έκκληση σε όλους τους φιλανθρωπικούς μας εταίρους και φίλους για να μαζέψει πόρους και να βελτιώσει τον χώρο μελέτης, όπου τα παιδιά αυτά περνούν τα απογεύματα τους, προσφέροντας τους ηλεκτρονικούς υπολογιστές, ένα διαδραστικό πίνακα και μια βιβλιοθήκη. Μαζί, μπορούμε να κάνουμε την διαφορά. Μαζί, μπορούμε να μετατρέψουμε τον χώρο αυτό σε ένα χαρούμενο και ευτυχισμένο χώρο του Σ’ αγαπώ, όπου τα παιδιά θα μορφώνονται με αγάπη και χαρά.\nΣας ευχαριστούμε για τις εισφορές σας, την γενναιοδωρία και την στήριξη σας!\nΣτις 29 Μαρτίου, το ίδρυμα Σ’αγαπώ για τα Παιδιά διοργάνωσε μια ολοήμερη εκπαιδευτική εκδρομή για τα παιδιά που παρακολουθούν το πρόγραμμα «Ελεύθερα χέρια». Είκοσι ένα παιδιά απόλαυσαν μια ολόκληρη ημέρα στον ζωολογικό κήπο της Πάφου, όπου είχαν μια διαδραστική εμπειρία με τα ζώα και έμαθαν για τα εξωτικά πουλιά και ερπετά από ολόκληρο τον κόσμο.\nΑυτή ήταν μια μεγάλη ευκαιρία για τα παιδιά, για να μοιραστούν τις εμπειρίες τους και να απολαύσουν μια ημέρα στον καθαρό αέρα με την βοήθεια των συνοδών τους και ενός εκπαιδευτικού.\nΈνα μεγάλο ευχαριστώ στους φιλανθρωπικούς μας εταίρους (Hadjilykos Buses και Coral Beach hotel ), ως επίσης στον ιδιοκτήτη του ζωολογικού κήπου της Πάφου ο οποίος προσέφερε δωρεάν είσοδο σε όλα τα παιδιά.\nΤο ίδρυμα Σ’αγαπώ για τα παιδιά, διοργάνωσε ένα εργαστήρι φωτογραφίας για τα παιδιά που φοιτούν στο πρόγραμμα “Ελεύθερα Χέρια”, την Παρασκευή 28 Μαρτίου σε συνεργασία με το Κέντρο Φωτογραφίας 6Χ6 στη Λεμεσό. Τα παιδιά, είχαν την ευκαιρία να παρακολουθήσουν μια ταινία για την ιστορία της φωτογραφίας, να δουν από κοντά παλιές κάμερες και εξαρτήματα και να κατανοήσουν την έννοια του σκοτεινού θαλάμου , υπό την καθοδήγηση του πολύ γνωστού Κύπριου φωτογράφου, κ. Βάσου Στυλιανού, ιδιοκτήτη του 6Χ6.\nΈνα μεγάλο ευχαριστώ στον Βάσο και στην σύζυγο του Μαρία, για την γενναιοδωρία και την στήριξη τους.\nΗ καλή φυσική κατάσταση δεν είναι μόνο ένα από τα κλειδιά για ένα υγιή σώμα, αλλά η βάση μιας δυναμικής και δημιουργικής πνευματικής δραστηριότητας. Το ίδρυμα Σ’ αγαπώ για τα παιδιά διοργανώνει και παρέχει μαθήματα φυσικής κατάστασης και γυμναστικής σε εβδομαδιαία βάση, για όλα τα παιδιά που παρακολουθούν το πρόγραμμα “Ελεύθερα Χέρια” στην Λεμεσό, σε μια προσπάθεια να τα διδάξει ότι ο σημαντικότερος πλούτος είναι η υγεία και η άσκηση, η πρωταρχική πηγή βελτίωσης όλων των ικανοτήτων μας.\nΛένε ότι η ζωή φτιάχνεται από στιγμές που οξύνουν τις αισθήσεις μας και ενδυναμώνουν την όραση μας. Όλα αυτά συνενώνονται στα μαθήματα μαγειρικής που διοργάνωσε το ίδρυμα Σ’αγαπώ για τα παιδιά με την βοήθεια των χορηγών μας, τα εστιατόρια «Carob Mill Restaurants» και την προσωπική βοήθεια και στήριξη του Εκτελεστικού Σεφ, κ. Σκεύου Καψού.\nΥπό την καθοδήγηση του, τα παιδιά ετοίμασαν γεύματα και επιδόρπια, μοιράζοντας μεταξύ τους εργασίες, σμίγοντας φρέσκα υλικά, κόβοντας λαχανικά με ένα ευχάριστο και ανεπίσημο τρόπο. Ένα τεράστιο ευχαριστώ στα εστιατόρια «Carob Mill Restaurants» και στην υπέροχη ομάδα του προσωπικού τους.\nΣτις 29 Οκτωβρίου το Sagapo Children’s Foundation οργάνωσε εκπαιδευτική εκδρομή στο “Ιστορικό και Κλασικό Μουσείο Αυτοκινήτων της Κύπρου” (www.cyprusmotormuseum.com) για τα παιδιά του προγράμματος “Ελεύθερα Χέρια” στη Λεμεσό. Τα παιδιά πέρασαν το απόγευμα τους παρακολουθώντας ταινία σχετικά με την εξέλιξη της μηχανοκίνητης οδήγησης στην πάροδο του χρόνου και έμαθαν πώς να κυκλοφορούν και να οδηγούν με ασφάλεια στους δρόμους.\nΤΟ SAGAPO ΒΟΗΘΑΕΙ ΣΤΗΝ ΠΑΓΚΟΣΜΙΑ ΑΛΛΑΓΗ ΜΕΣΩ ΤΗΣ ΕΚΠΑΙΔΕΥΣΗΣ\nΤο εργαστήρι ηλεκτρωνικών υπολογιστών στο πρόγραμμα “Ελεύθερα Χέρια” στη Λεμεσό λειτουργεί με μεγάλη επιτυχία ήδη από τον Σεπτέμβριο του 2014. Από πέρσυ, πάνω από 25 παιδιά έχουν παρακολουθήσει μαθήματα χειρισμού Η/Υ, φυσικής, βιολογίας, μαθηματικών και νεοελληνικής γλώσσας στον χώρο που δημιουργήθηκε από το Sagapo Children’s Foundation. Ο χώρος έχει καλλωπιστεί και 12 ηλεκτρονικοί υπολογιστές έχουν εγκατασταθεί χάρη στην βοήθεια της φιλανθρωπίας των συνεργατών μας. Θερμό ευχαριστώ στο MIMN, στο Ινστιτούτο “Ξένια Τσολάκη-Μεταξά”, στην Easy Forex και στην mmVirtual για την συμμετοχή τους στο δώρο της δια βίου εκπαίδευσης σε τόσα πολλά παιδιά.\nΘερινά τμήματα καλλιτεχνικών εργαστηρίων (χειροτεχνίες, σχέδιο, ζωγραφική, μωσαϊκά και κολάζ) διοργανώθηκαν από το Ίδρυμα Sagapo για τα παιδιά του προγράμματος “Ελεύθερα Χέρια” στη Λεμεσό. Όλα τα παιδιά, από 7 έως 17 ετών, δημιούργησαν μικρά έργα τέχνης με βάση τις δικές τους προτιμήσεις, δουλεύοντας με έξυπνα υλικά και με διασκεδαστικούς και δημιουργικούς τρόπους.\nΕυχαριστήρια επιστολή Δημάρχου! Διαβάστε την!


Φεράρι και βίλες με πισίνες είχε η σπείρα των χρηματοκιβωτίων – 3Β Βάρη Βούλα Βουλιαγμένη\nΦεράρι και βίλες με πισίνες είχε η σπείρα των χρηματοκιβωτίων\n2 Νοεμβρίου 2016, 11:25 μμ\nΥπερπολυτελή αυτοκίνητα και πανάκριβες βίλες με πισινές εντόπισαν οι αστυνομικοί της ασφάλειας κατά τη διάρκεια της εξάρθρωσης της μεγαλύτερης σπείρας διαρρηκτών που έδρασε ποτέ στην Ελλάδα.\nΗ λεία της σπείρας των «χρηματοκιβωτίων», όπως ήταν γνωστή στις αρχές, υπολογίζεται ότι είναι δεκάδες εκατομμύρια ευρώ ενώ από την ταυτόχρονη επιχείρηση της αστυνομίας σε διαφορές περιοχές της Αττικής και της Θεσσαλονίκης βρέθηκαν εκατοντάδες χιλιάδες ευρώ σε μετρητά.\nΠληροφορίες αναφέρουν πως εντοπίστηκαν τουλάχιστον 300.000 ευρώ σε μετρητά, κρυμμένα σε ειδικά διαμορφωμένες κρύπτες, «εντοιχισμένα» σε πλακάκια ακόμη και σε αποροφητήρες.\nΆλλες πηγές κάνουν λόγο για δύο εγκληματικές οργανώσεις οι οποίες συντόνιζαν και κατηύθυναν τη δράση όλων των υποομάδων Ρομά, που έχουν εντοπιστεί ή εντοπίστηκαν στο πλαίσιο των ερευνών, για διαρρήξεις και κλοπές.\nΤα ηγετικά μέλη της μεγαλύτερης σπείρας διαρρηκτών στα αστυνομικά χρονικά ζούσαν σε πανάκριβες βίλες με πισίνες με την αξία των ακινήτων να ξεπερνά σε πολλές περιπτώσεις το ένα εκατομμύριο ευρώ. Χαρακτηριστικό της δράσης της σπείρας είναι το γεγονός ότι οι επικεφαλής δεν συμμετείχαν στις διαρρήξεις αλλά καθοδηγούσαν τα μέλη δίνοντας εντολές για τον επόμενο στόχο.\nΟι «δουλειές» μάλιστα της σπείρας πήγαιναν τόσο καλά που τα μέλη της είχαν καταφέρει να αγοράσουν Ferrari και Porsche για να μετακινούνται.\nΣτα κρησφύγετα της οργάνωσης βρέθηκαν και πολύ μεγάλες ποσότητες κοσμημάτων με τις αρχές να θεωρούν πως προχωρούσαν στο λιώσιμο τους και τα μετέτρεπαν σε πλάκες χρυσού. Υπολογίζεται ότι η εγκληματική οργάνωση είχε διαπράξει περίπου 100 διαρρήξεις σε όλη την Ελλάδα και από τα μέχρι τώρα στοιχεία φαίνεται πως είναι οι ίδιοι δράστες που άνοιξαν τα σπίτια πασίγνωστης τραγουδίστριας στην Εκάλη και δημοσιογράφου στη Νέα Πεντέλη.\nΜέχρι αυτή τη στιγμή έχουν συλληφθεί 35 άτομα, εκ των οποίων τα περισσότερα είναι ρομά, ενώ για την ίδια υπόθεση κατηγορούνται συνολικά 80 άτομα.\nΗ επιχείρηση της Ασφάλειας για την εξάρθρωση του κυκλώματος βρίσκεται σε εξέλιξη. Πρόκειται για μια γιγαντιαία επιχείρηση στην οποία συμμετέχουν πάνω από 600 αστυνομικοί και 37 εισαγγελικοί λειτουργοί. Τελευταίες πληροφορίες αναφέρουν πως έχουν ήδη συλληφθεί 35 άτομα, ενώ οι έρευνες στα σπίτια των εμπλεκομένων και σε χώρους που έκρυβαν τα κλοπιμαία ξεπερνούν τις 50.\nΣτοιχεία: enikos.gr και tvxs.gr


Εργατική Αλληλεγγύη - Strike for Black Lives: Απεργιακή κλιμάκωση του κινήματος στις ΗΠΑ\nΛένα Βερδέ 22/07/2020, No 1431\n20/7, Απεργιακή συγκέντρωση έξω από τον Πύργο του Τραμπ στη Νέα Υόρκη. Φωτό: Ιάννης Δελατόλας\nΧιλιάδες εργάτες και εργάτριες συμμετείχαν στην “Απεργία για τις ζωές των Μαύρων” τη Δευτέρα 20 Ιούλη στις ΗΠΑ. Οι διοργανωτές -συνδικάτα, οργανώσεις ενάντια στις φυλετικές διακρίσεις και κινήματα κάθε είδους- μιλούν για τουλάχιστον 20.000 απεργούς σε 200 πόλεις σε όλη τη χώρα. Η απεργία συνοδεύτηκε με δεκάδες τοπικές διαδηλώσεις και κινητοποιήσεις, καθώς και συμβολικές στάσεις εργασίας και καθιστικές διαμαρτυρίες για 8 λεπτά και 46 δευτερόλεπτα, όσο ακριβώς χρειάστηκε ο μπάτσος στη Μινεάπολις για να δολοφονήσει τον Τζορτζ Φλόιντ πατώντας τον στο λαιμό με το γόνατό του.\n«Ήταν μια απεργία που συνδύασε τη μάχη ενάντια στο συστημικό ρατσισμό και την αστυνομική βία με τη μάχη ενάντια στη φτώχεια, την ανεργία, τα μεροκάματα πείνας, τα ελλειπή μέτρα προστασίας απέναντι στην πανδημία και τη μεγάλη αδυναμία πρόσβασης στην περίθαλψη, ιδιαίτερα για τους μαύρους. Με αυτή την έννοια ήταν ένα τεράστιο βήμα μπροστά για το κίνημα», μας είπε από τη Νέα Υόρκη ο Ιάννης Δελατόλας, μέλος της οργάνωσης Marx21 US.\n«Αυτά ανέδειξε και η απεργιακή συγκέντρωση έξω από τον Πύργο του Τραμπ στη Νέα Υόρκη στην οποία συμμετείχαν περίπου 300 απεργοί, κύρια από το SEIU, το συνδικάτο που οργανώνει κόσμο σε υπηρεσίες, στον τομέα της Υγείας, τα γηροκομεία και αλλού, και το οποίο ήταν βασικός οργανωτής της απεργίας. Οι απεργοί, μαζί με συμπαραστάτες, κράτησαν πλακάτ και πικέτες, ενώ έγιναν και ομιλίες που συνέδεαν τον ρατσισμό με την πανδημία, καθώς οι πιο πολλοί που πεθαίνουν είναι Μαύροι και Λατινοαμερικάνοι παρότι αποτελούν μειοψηφία του πληθυσμού.\nΠαρότι το αίτημα που έχει βάλει στο κέντρο το κίνημα, να κοπεί η χρηματοδότηση από την αστυνομία και να δοθεί στην Υγεία και τις άλλες ανάγκες, δεν ακούστηκε επίσημα στις ομιλίες, υπήρχε σαν συζήτηση στον κόσμο. Όπως επίσης και η ανάγκη του συνδικαλισμού για όλους και όλες, που ήταν βασικό αίτημα της απεργίας. Η Ναντίνα, εργαζόμενη φύλαξης, μας είπε πως με το που ανακοίνωσε το συνδικάτο την απεργία αποφάσισε αμέσως ότι θα συμμετέχει. Επίσης, επειδή είχε πάρει μέρος και στο προηγούμενο κίνημα BLM το 2013 επί Ομπάμα, ότι της έχει κάνει εντύπωση ότι αυτή τη φορά είναι πιο ριζοσπαστικό, καθώς και ότι έχουν μπει τα σωματεία στη μάχη αλλά και ότι είναι διεθνές. Η συγκέντρωση ήταν επιτυχημένη παρά την τρομερή ζέστη που είχε σήμερα, το ίδιο και σε άλλα σημεία παρά το γεγονός ότι η πανδημία φουντώνει ξανά και τα πράγματα συνεχίζουν να είναι πολύ δύσκολα για τους εργαζόμενους».\nΠάνω από 60 συνδικάτα και κοινωνικά κινήματα κάλεσαν στην απεργία. Ανάμεσά τους, εκτός του SEIU, ήταν των Τήμστερς, των εκπαιδευτικών, των αγρεργατών. Κοντά έξι χιλιάδες εργαζόμενοι σε 85 γηροκομεία της Νέας Υόρκης, του Νιου Τζέρσεϋ και του Κονέκτικατ απήργησαν και είτε βγήκαν σε πικετοφορίες είτε προχώρησαν σε άλλες διαμαρτυρίες για να δείξουν πόσο επικίνδυνη είναι η κατάσταση για τους Μαύρους και Ισπανόφωνους εργαζόμενους αλλά και τους ανθρώπους που εξυπηρετούν λόγω έλλειψης μέσων προστασίας και εξοπλισμού.\nΠερίπου 200 εργαζόμενοι στην περίθαλψη, τη φύλαξη και άλλες υπηρεσίες πρώτης γραμμής, διαδήλωσαν στη Μασαχουσέτη, ενώ εκατοντάδες ήταν και οι εργαζόμενοι από έξι γηροκομεία του Ντιτρόιτ που απήργησαν με ανάλογα αιτήματα, για καλύτερους μισθούς και μέτρα προστασίας. Η Trace Andrews, εργαζόμενη σε γηροκομείο του Ντιτρόιτ είχε εξηγήσει σε τηλεφωνική της συνέντευξη στο Associated Press γιατί θα συμμετείχε στην απεργία. «Δουλεύω 20 χρόνια και παίρνω μόνο 15,81 δολάρια (την ώρα)». Ανύπαντρη μητέρα μιας 13χρονης κόρης, επιφορτισμένη επιπλέον να φροντίζει τον πατέρα της που αναρρώνει από καρκίνο, η εργαζόμενη τόνισε ότι, λόγω των ελλείψεων σε μέτρα προστασίας, ζει καθημερινά με το φόβο να πάει τον κορονοϊό στο σπίτι της. «Η πανδημία συνεχίζεται και επιπλέον έχουμε αυτό το πράγμα με το ρατσισμό να συνεχίζεται», δήλωσε, «Είναι δεμένα μεταξύ τους... λες και δεν είχαμε τους προγόνους μας και τον Μάρτιν Λούθερ Κινγκ να πολεμούν ενάντια σε αυτά. Κι όμως, είναι ακόμα ζωντανά και ήρθε η ώρα κάποιος να λογοδοτήσει. Ήρθε η ώρα να αναλάβουμε δράση». Σύμφωνα με τα στοιχεία των συνδικάτων του κλάδου, σε εθνικό επίπεδο, ένας βοηθός νοσηλευτής παίρνει 13,38 δολάρια την ώρα, ενώ ένας στους τέσσερις εργαζόμενους σε γηροκομεία είναι μαύρος.\nΔεκάδες εργαζόμενοι από τους ίδιους κλάδους προχώρησαν σε ενός λεπτού σιγή για να τιμήσουν τον Φλόιντ στο Ντένβερ, ενώ 1500 εργαζόμενοι φύλαξης στο Σαν Φρανσίσκο απήργησαν και διαδήλωσαν προς το Δημαρχείο της πόλης. Εργαζόμενοι σε τηλεφωνικά κέντρα και εταιρίες logistic απήργησαν στο Μέμφις. Εργαζόμενοι σε φαστ-φουντ, μάγειροι και ταμίες, στο Λος Άντζελες -σε ένα κατάστημα McDonald's οι εργαζόμενοι μπλόκαραν την είσοδο των αυτοκινήτων για 8 λεπτά και 45 δευτερόλεπτα. Με αυτοκινητοπομπή τους στους δρόμους της ίδιας πόλης, οδηγοί των εταιριών Lyft και Uber απαίτησαν με τη σειρά τους μια σειρά παροχές όπως ασφάλεια υγείας και πληρωμένη αναρρωτική άδεια για τους επισφαλώς εργαζόμενους.\nΕργαζόμενοι σε γηροκομεία απήργησαν και στο Σαιντ Πωλ της Μινεσότα, καθώς και στα αεροδρόμια. Ο Glen Brown, ένας 48χρονος συνοδός αναπηρικών αμαξιδίων στο διεθνές αεροδρόμιο του Σαιντ Πωλ τόνισε ότι η δουλειά του δεν του δίνει την επιλογή της κοινωνικής απόστασης. Μαζί με τους συναδέλφους του απαίτησαν τον ελάχιστο μισθό των 15 δολαρίων με συγκέντρωσή τους στο αεροδρόμιο. Όπως είπε: «Είμαστε εργαζόμενοι πρώτης γραμμής και διακινδυνεύουμε τη ζωή μας, αλλά το κάνουμε με έναν μισθό που δεν ανταποκρίνεται καν στον κίνδυνο». Η επιτυχία της απεργίας ήταν η καλύτερη απάντηση και στην αστυνομική καταστολή στο Πόρτλαντ τα προηγούμενα 24ωρα.. Το μήνυμα ότι το κίνημα που συγκλονίζει τις ΗΠΑ, όχι μόνο δεν σταματά, αλλά μεταφέρεται στους χώρους δουλειάς, ήταν πιο δυνατό από ποτέ.


Πρωτοχρονιάτικο μακελειό στην Κωνσταντινούπολη - Napa News\nΤουλάχιστον 39 νεκροί, μεταξύ των οποίων και 16 ξένοι επισκέπτες στην Τουρκία, έχασαν τη ζωή τους, μετά από επίθεση σε νυκτερινό κλαμπ της Κωνσταντινούπολης. Άλλοι 69 τραυματίστηκαν και μεταφέρθηκαν στο νοσοκομείο.\nΟ Υπουργός Εσωτερικών Υποθέσεων της Τουρκίας, Suleyman Soylu, αποκάλυψε ότι οι Αρχές βρίσκονται ακόμα σε αναζήτηση του δράστη της επίθεσης η οποία έγινε στις 1.30 τοπική ώρα.\nΓια ώρες οι τουρκικές αρχές δεν ανέφεραν τίποτα συγκεκριμένο σε σχέση με τα δεδομένα της επίθεσης. Το μόνο που επίσημα αναφέρουν οι Αρχές είναι ότι οι έρευνες για τον εντοπισμό του τρομοκράτη, συνεχίζονται. Για μια ακόμα φορά, όπως συνήθως πράττουν, οι τουρκικές Αρχές επέβαλαν γενικό μπλακαουτ στα ΜΜΕ, σε σχέση με την κάλυψη του περιστατικού. Ένοπλοι αστυνομικοί έχουν ξεχυθεί στους δρόμους και τις γειτονιές για να βρουν τον δράστη όσο το δυνατόν πιο σύντομα.\nΣύμφωνα με τον Κυβερνήτη της Κωνσταντινούπολης, ανάμεσα στους νεκρούς είναι και ένα αστυνομικός, ο οποίος έχασε την ζωή του στην επίθεση. Όπως ανέφερε ο Κυβερνήτης, ο δράστης ήταν ένας, ενώ το CNN ανέφερε ότι ήταν ντυμένος με στολή του Άγιου Βασίλη.\n"Ένας τρομοκράτης, με μεγάλο όπλο...με βάρβαρο και άγριο τρόπο προέβη σε αυτή την πράξη, πυροβολώντας αθώο κόσμο, που το μόνο που πραγματικά ήθελαν ήταν να γιορτάσουν για το νέο έτος", είπε ο Κυβερνήτης. Να σημειώσουμε ότι το Reina κλάμπ, που έγινε το περιστατικό, βρίσκεται στην περιοχή Ortakoy στις όχθες του Βοσπόρου.\nΤο κλαμπ ήταν γνωστό και στους ξένους επισκέπτες, εκτός από τους ντόπιους που το επέλεγαν για την διασκέδασή τους στην Κωνσταντινούπολη. Μαρτυρίες στο BBC ανέφεραν ότι οι δράστες ενδεχομένως να ήταν δυο και όχι ένας.\nΣτο κλαμπ εκείνη την στιγμή της επίθεσης βρίσκονταν γύρω στα 700 άτομα, μερικοί εκ των οποίων πήδηξαν ακόμα και στο νερό για να γλυτώσουν.\nΑναφορές του ειδησεογραφικού δικτύου Dogan κάνουν λόγο για δράστες, οι οποίοι μιλούσαν Αραβικά ενώ το τουρκικό NTV αναφέρει ότι ειδικές αστυνομικές δυνάμεις έχουν ήδη εισέλθει από ώρα στο κλαμπ και διενεργούν ειδικούς ελέγχους.\nΟ Πρόεδρος των ΗΠΑ Μπαράκ Ομπάμα, ήταν ανάμεσα στους πρώτους που έκανε δήλωση σε σχέση με το περιστατικό.\n"Ο Πρόεδρος εξέφρασε τα συλλυπητήριά του και για τον χαμό αθώων ζωών, και έδωσε εντολή στην ομάδα του να παράσχουν στις τουρκικές αρχές την απαραίτητη βοήθεια για οτιδήποτε χρειαστεί" αναφέρει ανακοίνωση του Λευκού Οίκου.


Επιστρέφει από την Ελλάδα με καλά μαντάτα | Goal News Cy\nΒ' ΚΑΤΗΓΟΡΙΑΚΑΡΜΙΩΤΙΣΣΑ ΠΟΛΕΜΙΔΙΩΝΕπιστρέφει από την Ελλάδα με καλά μαντάτα\nΕπιστρέφει από την Ελλάδα με καλά μαντάτα\nΟ Λιάσος Λουκά επιστρέφει με καλά νέα από την Ελλάδα, καθώς οι επαφές του με Ελλαδίτες ποδοσφαιριστές είναι σε καλό δρόμο.\nΟ προπονητής της Καρμιώτισσας, λόγω και των καλών σχέσεων και διασυνδέσεων που έχει με τον ΠΑΟΚ, ζήτησε 2-3 νεαρούς ποδοσφαιριστές του «Δικεφάλου του Βορρά» και περιμένει απαντήσεις. Ο Κύπριος τεχνικός έχει προγραμματίσει άλλο ένα ταξίδι, αυτή τη φορά για την Πορτογαλία.\nΠαράλληλα, σιγά-σιγά άρχισε να ξεκαθαρίζει το τοπίο για τους ποδοσφαιριστές που θα συνεχίσουν να αγωνίζονται με την ομάδα και στην Α’ Κατηγορία.\nΟ Χρίστος Μοδέστου έχει ενημερωθεί πως δεν θα επεκταθεί η συνεργασία του με τον σύλλογο, καθώς δεν βρίσκεται στα πλάνα της τεχνικής ηγεσίας. Ο Μοδέστου ήταν από τους πρωταγωνιστές στην προσπάθεια για άνοδο στην Α’ Κατηγορία καταγράφοντας 23 συμμετοχές (δύο ως αλλαγή)


Δυο έλληνες στο Μουσείο της Barça (video)\nΕίναι ο Αλέξανδρος και ο Κώστας. Δύο νέοι έλληνες που αυτόν τον καιρό ζουν στην πρωτεύουσα της Καταλονίας. Ο Αλέξανδρος, γοητευμένος εδώ και χρόνια από την καταλανική κουλτούρα και παθιασμένος με την ιδέα που αντιπροσωπεύει η Barcelona (més que un club) αποφασίζει να αναζητήσει πριν λίγους μήνες την τύχη του στην αγαπημένη του πόλη. Βρίσκει δουλειά στο Μουσείο της Barça στο Camp Nou και λίγο καιρό μετά συναντάει τον Κώστα. Ο Κώστας είναι ο μπασκετμπολίστας Κώστας Παπανικολάου, μέχρι πρότινος παίχτης του Ολυμπιακού που τον Ιούλιο πήρε μεταγραφή στην ομάδα της Barcelona. Γεννήθηκε στα Τρίκαλα το 1990 και έχει κερδίσει με τον Ολυμπιακό ένα πρωτάθλημα και δύο κύπελλα Ελλάδας καθώς και δύο συνεχόμενες φορές της Ευρωλίγκα. Μετάλλια στο Ευρωπαϊκό και Παγκόσμιο Πρωτάθλημα Εφήβων και Νέων. Και πρόσφατα του απονεμήθηκε το Euroleague Rising Star 2013 ως ο καλύτερος νέος παίκτης της Ευρωλίγκα. Πολλές ομάδες τον ήθελαν. Τον πήρε τελικά η Barcelona.\nΕθνική Ισπανίας: Ένα φαινόμενο του 21ου αιώνα! Οι παίκτες ή τα συστήματα κάνουν, τελικά, τη διαφορά;\nΜια εξαιρετική ανάλυση από το overlap.gr για την ομάδα-φαινόμενο του 21ου αιώνα, την εθνική Ισπανίας.\nΌποια συζήτηση και αν ξεκινήσει σχετικά με το ποδόσφαιρο σε επίπεδο εθνικών ομάδων, το πρώτο πράγμα που έρχεται στο μυαλό όλων είναι η Εθνική Ισπανίας. Αυτό συμβαίνει όχι μόνο εξαιτίας των τόσο σημαντικών επιτευγμάτων σε ομαδικό / ατομικό επίπεδο, αλλά διότι το ποδόσφαιρο που αποδίδει στο γήπεδο είναι πολύ ανώτερο από αυτό κάθε πιθανού αντιπάλου.


Βρέθηκε σπάνια κόκκινη Δαμαλίδα για τον 3ο Ναό του Σολωμόντα.\nΑποστολέας Θέμα: Βρέθηκε σπάνια κόκκινη Δαμαλίδα για τον 3ο Ναό του Σολωμόντα. (Αναγνώστηκε 1114 φορές)\nΦεβρουάριος 01, 2017, 11:28:10 μμ\nΡαβίνος σε μια απομακρυσμένη περιοχή του Μεξικού, πήγε σε ένα αγρόκτημα γαλακτοπαραγωγής ,για την αγορά γάλακτος, και συγκλονίστηκε όταν είδε ένα ζωτικό στοιχείο του τρίτου ναού μπροστά στα μάτια του: μία κόκκινη Δαμαλίδα κάτω από τον ήλιο στο Baja.\n«Έχω μεγαλώσει με τις ιστορίες, έτσι ξέρω πόσο σπάνια και πολύτιμη είναι η κόκκινη Δαμαλίδα,» δήλωσε ο Ραβίνος Benny «Bentsion» Hershcovich στο Breaking News Ισραήλ. «Δεν έχω δει ποτέ κόκκινες Δαμαλίδες και ποτέ δεν περίμενα να δω μία. Η Καρδιά μου κυριολεκτικά πήδηξε, όταν την είδα.»\nΗ κόκκινη Δαμαλίδα, είναι μία από τις πιο περίπλοκες εντολές του Torah, είναι ένα απαραίτητο στοιχείο για τον καθαρισμό των Εβραίων, για να μπορέσουν να κάνουν την υπηρεσία στο ναό.\nΠρόκειται για τον καθαρισμό από την αμαρτία. (Αριθμοί 19:9)\nΚατά τη διάρκεια,πριν περίπου χίλια χρόνια, του πρώτου και του δεύτερου ναού, υπήρχαν μόνο εννέα κόκκινες δαμαλίδες, που χρησιμοποιήθηκαν στην προετοιμασία των υδάτων, που χρησιμοποιούνται για τον καθαρισμό των Εβραίων. Σύμφωνα με την εβραϊκή παράδοση, η μία θα χρησιμοποιηθεί από τον Μεσσία.\nΟ Ραβίνος Hershcovich, είναι ο απεσταλμένος στο Cabo San Lucas, στο Μεξικό για το Τσαμπάντ, ένα υποκατάστημα του Ιουδαϊσμού, που τονίζει το ρόλο του Μεσσία.\nΟ Ραβίνος Hershcovich εξήγησε στο Breaking News Ισραήλ,ότι η τήρηση σε αυτή τελετουργία τον οδήγησε σε μια αξιοπρόσεκτη ανακάλυψη, που επεξηγεί ότι ο τρίτος ναός είναι πράγματι πολύ κοντά.\nΟ Ραβίνος Hershcovich ζήτησε από τον γεωργό πληροφορίες σχετικά με το μοσχάρι. Η αμηχανία του Μεξικανού αγρότη,που εξήγησε ότι αυτό είχε γεννηθεί αρκετούς μήνες νωρίτερα, και ότι, ενώ το χρώμα ήταν περίεργο, θεωρούσε ότι είναι « ένα άλλο είδος αγελάδων». Ο γεωργός δεν είχε ακούσει ποτέ του,για την βιβλική εντολή και δεν καταλαβαίνει γιατί ο ραβίνος ήταν τόσο ενθουσιασμένος.\nΟ Ραβίνος Hershcovich αισθάνθηκε- χωρίς επιφυλάξεις- ότι πρέπει να προσδιορίσει αν η συγκεκριμένη αγελάδα πληρούσε τις απαιτήσεις του Torah. Οι νόμοι που αφορούν την κόκκινη Δαμαλίδα είναι σύνθετοι και ένα μικρό ψεγάδι ή μια τρίχα από λάθος χρώμα μπορεί να καταστήσει την αγελάδα ακατάλληλη.


Με επιτυχία πραγματοποιήθηκε ο κύκλος σεμιναρίων TRAINING BARISTA’S SUCCESS, που διεξήχθη στο ξενοδοχείο "BLUE PALACE RESORT & SPA" του ΟΜΙΛΟΥ ΣΜΠΩΚΟΣ στην Ελούντα της Κρήτης. Η διεξαγωγή των σεμιναρίων έγινε στις 6, 7 & 8 Απριλίου 2009 και συμμετείχαν 14 υπάλληλοι του ομίλου. Ακολούθως πραγματοποιήθηκε το σεμινάριο στο ξενοδοχείο "ALDEMAR KNOSSOS ROYAL VILLAS" του ΟΜΙΛΟΥ ALDEMAR στη Χερσόνησο της Κρήτης.\nΕΙΣΗΓΗΤΕΣ ΣΤΟ LATTE ART ΓΙΑ 3η ΣΥΝΕΧΟΜΕΝΗ ΧΡΟΝΙΑ\nΠαρακολούθησαν με ιδιαίτερο ενδιαφέρον 15 συμμετέχοντες που προέρχονταν από διάφορα επαγγέλματα που ανήκουν στη βιομηχανία του ΚΑΦΕ. Το σεμινάριο ολοκληρώθηκε με επιτυχία και τα σχόλια ήταν πολύ θετικά & ενθαρρυντικά.\nΚΡΙΤΕΣ ΣΤΑ ΠΑΓΚΟΣΜΙΑ ΠΡΩΤΑΘΛΗΜΑΤΑ SCAE 2011 ΓΙΑ 5η ΧΡΟΝΙΑ\nMAASTRICHT - SCAE Event 2011 - World Barista Championship 2011 Κριτές στα ΠΑΓΚΟΣΜΙΑ ΠΡΩΤΑΘΛΗΜΑΤΑ για 5 συνεχόμενη χρονιά "WORLD LATTE ART CHAMPIONSHIP" & "WORLD COFFEE IN GOOD SPIRITS CHAMPIONSHIP" στα πλαίσια της έκθεσης του SCAE που πραγματοποιήθηκε στο Maastricht της Ολλανδίας, 22-24 Ιουνίου, αφού περάσαμε επιτυχώς το calibration της κριτικής επιτροπής καθώς και το γραπτό τεστ που πραγματοποιήθηκε μια ημέρα πριν την έναρξη των διαγωνισμών.\nΣΥΜΜΕΤΟΧΗ ΣΤΗΝ ΕΚΘΕΣΗ HORECA 2012\nΒΡΑΒΕΥΣΗ ΩΣ ΟΙ ΠΡΩΤΟΙ ΚΑΤΟΧΟΙ ΠΑΓΚΟΣΜΙΩΣ ΤΟΥ SCAE COFFEE DIPLOMA\nΟι Coffee Lovers στο χώρο του Premium Coffee Institute


Grächen Πρόγνωση Χιονόπτωσης για 2256 m\nGrächen Πρόγνωση Χιονιού\nΠρόγνωση Καιρού για Grachen σε 2256 m\nΠρόγνωση Καιρού για Grachen σε 2256 m ύψος στις: 6 am 28 Jan 2022 (τοπική ώρα)\nNew snow in Grächen: 9.9cm3.9in στις Δε 31 (μετά 1 PM)\nΗ πρόγνωση χιονιού για Grächen είναι: Ηπιος καιρός. Συνθήκες παγετού (μέγ. 2°C Κυριακή πρωΐ, ελάχ. -7°C Παρασκευή απόγευμα). Γενικά ασθενείς άνεμοι.\nGrächen Weather (Next 3 days): The snow forecast for Grächen is: Ηπιος καιρός. Συνθήκες παγετού (μέγ. 2°C Κυριακή πρωΐ, ελάχ. -7°C Παρασκευή απόγευμα). Γενικά ασθενείς άνεμοι.\nGrächen Weather (Days 4-6): Ισχυρές έως πολύ ισχυρές χιονοπτώσεις Τρίτη βράδυ. Θερμοκρασίες κάτω του μηδενός (μέγ. -5°C Τρίτη βράδυ, ελάχ. -12°C Δευτέρα βράδυ). Γενικά ασθενείς άνεμοι.\nΚαιρός - Grächen\nΚαιρός σε Grächen (Μέρες 4-6):\nΙσχυρές έως πολύ ισχυρές χιονοπτώσεις Τρίτη βράδυ. Θερμοκρασίες κάτω του μηδενός (μέγ. -5°C Τρίτη βράδυ, ελάχ. -12°C Δευτέρα βράδυ). Γενικά ασθενείς άνεμοι.\n25 km μακριά από Grächen\nHeavy snow is falling in Riederalp - Aletsch Arena. από Riederalp - Aletsch Arena\n40 km μακριά από Grächen\n- John Mac52 minute πριν\nThe best conditions can be found on the upper slopes. Cloudy today, snow possible. από Mürren\n46 km μακριά από Grächen\n- Bob 2 hour πριν\nCloudy today and a bit colder. Some sunny spells expected this this morning. από Wengen\nGrächen at 2256 m ύψος\nΗπιος καιρός. Συνθήκες παγετού (μέγ. 2°C Κυριακή πρωΐ, ελάχ. -7°C Παρασκευή απόγευμα). Γενικά ασθενείς άνεμοι.\nΣυνθήκες Χιονιού σε Grächen\nΔελτίο Χιονιού - Grächen\nΠρόγνωση χιονόπτωσης Grächen\nΟ παραπάνω πίνακας παρέχει τη πρόγνωση καιρού για Grächen στο συγκεκριμένο υψόμετρο των 2256 m. Τα εξελιγμένα καιρικά μοντέλα που χρησιμοποιούμε, μας δίνουν τη δυνατότητα να παρέχουμε προγνώσεις χιονοπτώσεων για κορυφή, μέση και βάση του Grächen. Οσο αφορά τις προγνώσεις καιρού σε άλλα υψόμετρα, χρησιμοποιήστε την καρτέλα πάνω από τον πίνακα. Για μια ευρύτερη άποψη του καιρού, ελέγξτε το Χάρτης Καιρού για Switzerland.\nΤο όνομα του κέντρου γράφεται επίσης ως Grachen.\nΣυνολικά 4.0 Βασισμένο σε 2 ψήφους και 2 κριτικές\nΟ/η Dave Miller από United States γράφει:\nΣυνολικά: 4.0 Βασισμένο σε 2 ψήφους και 2 κριτικές\nΔιάβασε 1 κριτικές για Grächen η υπέβαλλε τη δική σου\nΤο παρακάτω widget για Grächen είναι διαθέσιμο δωρεάν για οποιαδήποτε websites. Παρέχει συνοπτική πρόγνωση Χιονόπτωσης και τρέχουσες καιρικές συνθήκες για Grächen. Απλά, πηγαίντε στη σελίδα feed configuration κι ακολουθήστε τα 3 απλά βήματα ώστε να πάρετε το custom snippet html κώδικα και να το επικολλήστε στο site σας.Μπορείτε να επιλέξετε το υψόμετρο της πρόγνωσης (κορυφή, μέση ή βάση) και τις μονάδες μέτρησης ώστε να ταιριάζει στο δικό σας website…. Πατήστε εδώ για να λάβετε τον κώδικα\nΔείτε λεπτομερή πρόγνωση χιονόπτωσης για Grächen σε:


Κιτρικό οξύ από λεμόνια ~ PALIO\nHome » ΓΙΑΤΡΟΣΟΦΙΑ , ΣΥΝΤΑΓΕΣ » Κιτρικό οξύ από λεμόνια\nΠαρασκευή: Στράγγισε τον ζωμό πενήντα λεμονιών μέσα από ένα λεπτό πανί, πρόσθεσε και πνεύμα του οίνου εικοσιτέσσερα δράμια (3.2 x 24 = 77 γραμμάρια).\nΒάλε το μίγμα αυτό σε ένα δοχείο γυάλινο και μετά από δύο ημέρες στράγγισε αυτό για να ξεχωρίσεις την μυξώδη ύλη του.\nΈπειτα εξάτμισε αυτό ήσυχα, για να ξεχωρίσεις το πνεύμα του οίνου και μετά φύλαξε αυτό σε γυάλινα αποστειρωμένα δοχεία κλεισμένα καλά.\nΤο νωπό οξυκιτρικό των λεμονιών ο καθένας ξέρει, ότι είναι ωφέλιμο και χρειαζούμενο σε κάθε οικιακή μεταχείριση.\nΑλλά θέλοντας να το φυλάξει για πολύ καιρό, πρέπει να το κατασκευάσει με την συγκεκριμένη μέθοδο, επειδή και τότε αυτός δύναται να μετακομίσει αυτό από τόπο σε τόπο σε μακριά μέρη, μάλιστα και στην θάλασσα, χωρίς να χαλάσει και να χάσει τις ενέργειές του .\nΑν αυτός ενώσει με αυτό και με λίγο πνεύμα του οίνου αρωματισμένο, τότε μπορεί να το διαφυλάξει για περισσότερο καιρό και καλύτερα.


Βάσω Παναγιωτοπούλου: Ο κορονοϊός άλλαξε τις καταναλωτικές συνήθειες όλων μας | Insider\nΣΥΝΕΝΤΕΥΞΕΙΣ 30-10-2020 | 08:13\nΝέα δεδομένα στις καταναλωτικές συνήθειες αλλά και καινούργιες προκλήσεις για τα brands έφερε ο κορονοϊός, με τα online σουπερμάρκετ να είναι οι μεγάλοι κερδισμένοι. Αυτό τονίζει μεταξύ άλλων η κυρία Βάσω Παναγιωτοπούλου, Business Unit Director της εταιρείας Leadmark, μέλος του ομίλου της Ira Media, προσθέτοντας ότι κυρίαρχοι στις ψηφιακές αγορές είναι – πέρα από τα σούπερ μάρκετ - τα καταστήματα ένδυσης, τα φαρμακεία και τα delivery. Επιπλέον, σχολιάζοντας τα αποτελέσματα της μελέτης της Ira Media με τίτλο “The New Normal –Short & Long Term Effects” δίνει ιδιαίτερη έμφαση στην ανάπτυξη του Homebound Economy αλλά και τη νέα πραγματικότητα που διαμορφώνεται για τα brands.\nΠώς επηρεάστηκαν οι καταναλωτικές συνήθειες των Ελλήνων λόγω κορονοϊού και πώς προβλέπετε ότι θα διαμορφωθεί το τοπίο στο προσεχές χρονικό διάστημα;\nΕίναι πλέον ξεκάθαρο πως ο κορονοϊός άλλαξε τις καταναλωτικές συνήθειες όλων μας. Όχι μόνο κατά την περίοδο του lockdown, το οποίο έφερε τα πάνω κάτω στην καθημερινότητά μας, αλλά και μετά από αυτό, οι αλλαγές είναι μεγάλες και όπως φαίνεται μόνιμες. Μια χαρακτηριστική αλλαγή, συνέπεια του κορονοϊού, των μέτρων, αλλά και της νέας καταναλωτικής νοοτροπίας είναι πως το τελευταίο διάστημα παρατηρείται σημαντική αύξηση στις επισκέψεις για αγορά τροφίμων και κατακόρυφη άνοδος στην κατανάλωση φαγητού και ποτού στο σπίτι, με τους καταναλωτές να τα επιλέγουν έχοντας ως γνώμονα κυρίως το κόστος, μια και τους επηρεάζει και η οικονομική αβεβαιότητα που επικρατεί.\nΕνδεικτική είναι η έρευνα του ΙΕΛΚΑ, σύμφωνα με την οποία οι εβδομαδιαίες επισκέψεις σε όλα τα σημεία πώλησης τροφίμων αυξήθηκαν, τον Αύγουστο, για παράδειγμα, έφτασαν άνοδο 35% σε σχέση με το διάστημα αμέσως μετά τη λήξη της καραντίνας. Εντούτοις, το ποσοστό αυτό είναι κατά 40% χαμηλότερο σε σχέση με τα επίπεδα που ίσχυαν πριν την εμφάνιση του κορονοϊού.\nΔύο στους τρεις Έλληνες θέλουν να συνεχίσουν την τηλεργασία\nΑντίστοιχα, σημαντική είναι η αύξηση των αγορών από απόσταση, καθώς σήμερα το 5% των καταναλωτών επιλέγει συστηματικά να ψωνίζει κυρίως μέσω Διαδικτύου, με ό,τι αυτό σημαίνει για την επισκεψιμότητα των καταστημάτων.\nΕπιπλέον, τα μέτρα και ο φόβος της πανδημίας ωθούν τους καταναλωτές να επιλέγουν συχνά και το delivery. Έτσι, η ηλεκτρονική υπηρεσία παράδοσης έτοιμου φαγητού παρουσιάζει νέα αύξηση στο 38%, με σημαντική άνοδο να καταγράφεται την περίοδο μετά την παύση της καραντίνας και τη χαλάρωση των μέτρων, ποσοστό που φαίνεται να έχει χαθεί από τις επισκέψεις σε ταβέρνες / εστιατόρια οι οποίες έχουν μειωθεί αντίστοιχα 38%.\nΠοιοι θεωρείτε ότι είναι οι κερδισμένοι και οι χαμένοι της πανδημίας; Πιστεύετε ότι τα κέρδη και οι ζημιές είναι παροδικά ή ότι οι αλλαγές ήρθαν για να μείνουν;\nΈχοντας πλέον αρκετά δεδομένα και για μεγάλο χρονικό διάστημα στη διάθεσή μας, είναι πασιφανές πως ο μεγάλος κερδισμένος από την αλλαγή των καταναλωτικών συνηθειών δεν είναι άλλος από τις online αγορές. Η αύξηση του online shopping κατά περίπτωση φτάνει να ξεπερνά το 50% ακόμη και μετά το lockdown. Online super market, online fashion, online φαρμακεία, online delivery κυριαρχούν.\nΤο «χρυσό μετάλλιο» πάντως μεταξύ των κερδισμένων από την πανδημία πήραν τα online σουπερμάρκετ (ή οι αντίστοιχες υπηρεσίες των παραδοσιακών σουπερμάρκετ) που είδαν τις πωλήσεις τους να αυξάνονται κατά 150% το πρώτο εξάμηνο του 2020 σε σχέση με το αντίστοιχο πέρυσι, αναδεικνύοντας και μία νέα χρυσή ευκαιρία για τα brands για στροφή στα Retail Media.\nΑντίστοιχα, ο τζίρος στα καταστήματα μικρής λιανικής (κυρίως μίνι μάρκετ) την περίοδο της καραντίνας ανέβηκε στο 30% και σήμερα βλέπουμε το λεγόμενο neighborhood shopping να κερδίζει συνεχώς έδαφος, με τους καταναλωτές να προτιμούν σταθερά τα μικρότερα καταστήματα που βρίσκονται κοντά τους έναντι των υπεραγορών.\nΗ πανδημία έφερε την κατακόρυφη άνοδο του homebound economy. Ποιους κλάδους επηρεάζει και πώς διαμορφώνεται πλέον η κατάσταση;\nΗ δουλειά από το σπίτι, η κατ’ οίκον διασκέδαση, ακόμη και η τηλεκπαίδευση γνώρισαν σημαντική άνοδο και φαίνεται πως αποτελούν τη νέα κανονικότητα. Έτσι το λεγόμενο “Homebound Economy” καταγράφει σημαντική αύξηση, καθώς η πλειονότητα των συμπολιτών μας προτιμά να ψυχαγωγείται εντός σπιτιού, επιλέγει κοντινά καταστήματα και ντόπια προϊόντα. Σε πρόσφατη παγκόσμια μελέτη της Accenture, το 69% των ερωτηθέντων δήλωσε ότι προτιμά να ψυχαγωγείται είτε εντός οικίας, είτε σε σπίτια φίλων, είτε διαδικτυακά.\nΕπιτακτική ανάγκη είναι ο ψηφιακός μετασχηματισμός των επιχειρήσεων, ο έλεγχος των δεδομένων καθώς και η επένδυση στη digital προβολή\nΑντίστοιχα, το 56% των καταναλωτών ανέφερε πως προτιμά τα κοντινά καταστήματα λόγω του κορονοϊού, ενώ το 79% των ερωτηθέντων δήλωσε ότι σκοπεύει να συνεχίσει να ψωνίζει από αυτά. 56% των καταναλωτών αγοράζει περισσότερα ντόπια προϊόντα και το 84% θα συνεχίσει να το κάνει αυτό και στο μέλλον.\nΩς προς το εργασιακό κομμάτι, δύο στους τρεις Έλληνες θέλουν να συνεχίσουν την τηλεργασία ενώ ήδη στο εξωτερικό μια σειρά από εταιρείες έχουν δώσει μόνιμο χαρακτήρα σε αυτή την επιλογή. Αντίστοιχα, το 53% των εργαζομένων που δεν είχε εργαστεί ποτέ από το σπίτι, τώρα σχεδιάζει να εργάζεται συχνότερα σε αυτό. Πρόκειται για μια εξέλιξη που φέρνει σημαντικές επιπτώσεις στο real estate, τη χρήση Μέσων Μαζικής Μεταφοράς και την ατμοσφαιρική ρύπανση, ενώ ενισχύει την αποκέντρωση.\nΑντίστοιχη είναι η εικόνα και στην εκπαίδευση παγκοσμίως, με την πλειονότητα των μαθητών και φοιτητών να κάνει τηλεκπαίδευση σε καθημερινή βάση, ενώ πλέον το κοινό είναι περισσότερο δεκτικό και στην ιδέα της τηλεϊατρικής ως σύγχρονο όπλο στη μάχη με τον κορονοϊό.\nΤι σημαίνει η νέα πραγματικότητα για τα brands; Πού πρέπει να εστιαστούν από εδώ και πέρα;\nΟι επιχειρήσεις βρίσκονται αντιμέτωπες με μια σειρά από νέες, μεγάλες προκλήσεις, καθώς καλούνται να προσαρμοστούν στα νέα –ψηφιακά- δεδομένα. Έτσι, επιτακτική ανάγκη είναι πλέον ο ψηφιακός μετασχηματισμός τους, ο έλεγχος των δεδομένων καθώς και η επένδυση στη digital προβολή.\nΜε άλλα λόγια, η νέα πραγματικότητα για τα brands ζητά από αυτά να είναι αρωγοί στη νέα πραγματικότητα των καταναλωτών, δημιουργώντας γι’ αυτούς αίσθηση ασφάλειας. Οι νέες ψηφιακές δυνατότητες, η αύξηση των ανέπαφων πληρωμών, το νέο brand experience και η διαφάνεια στην παραγωγή συγκαταλέγονται στα εργαλεία που καλούνται να χρησιμοποιήσουν προκειμένου να καλύψουν τις νέες ανάγκες, αλλά και ταυτόχρονα να επανεφεύρουν τον εαυτό τους στα πλαίσια της νέας πραγματικότητας.\nΌλα τα παραπάνω θέματα εντάσσονται στη μελέτη που εκπόνησε η Ira Media. Πώς προέκυψε η πρωτοβουλία αυτή, τι έχετε κάνει μέχρι τώρα και πώς σκοπεύετε να συνεχίσετε;\nΗ μελέτη της Ira Media με τίτλο “The New Normal –Short & Long Term Effects” αναδεικνύει τις βραχυπρόθεσμες αλλά και τις μακροπρόθεσμες επιπτώσεις που φέρνει η πανδημία του κορονοϊού σε μια σειρά από τομείς. Η μελέτη αναλύει μια σειρά από στοιχεία, έρευνες και δημοσιεύματα από την Ελλάδα και το εξωτερικό, καταλήγοντας σε ιδιαίτερα ενδιαφέροντα συμπεράσματα που αφορούν την οικονομία, τους καταναλωτές, τον τρόπο ζωής αλλά και τον κλάδο των media. Παράλληλα, πραγματοποιεί μια σειρά από προβλέψεις, τόσο αναφορικά με την εξέλιξη της πανδημίας όσο και για τις συνέπειές της, τόσο βραχυπρόθεσμα όσο και μακροπρόθεσμα.\nΕίναι η τρίτη κατά σειρά αντίστοιχη μελέτη που πραγματοποιήσαμε, καθώς –χάρη στο διεθνές δίκτυο των συνεργατών μας- είχαμε ήδη τις πρώτες ενδείξεις του τι πρόκειται να συμβεί, πριν από το ξέσπασμα της πανδημίας στην Ελλάδα. Έτσι, σπεύσαμε να ενημερώσουμε έγκαιρα τους συνεργάτες μας στην Ελλάδα, βοηθώντας τους να συντονίσουν τις παραγγελίες τους και τον τρόπο λειτουργίας των εταιρειών τους, ώστε να ανταπεξέλθουν στις προκλήσεις του Lockdown και της νέας κανονικότητας.\nΤαυτόχρονα, συνεχίζουμε να συλλέγουμε στοιχεία από την Ελλάδα και το εξωτερικό, αλλά και από τους ίδιους τους συνεργάτες μας και σύντομα θα επανέλθουμε και με νέα μελέτη, η οποία θα λαμβάνει υπόψιν και τις αλλαγές που έφερε το δεύτερο κύμα της πανδημίας.\nΠρόκειται για το τέταρτο εμβόλιο κατά του κορονοϊό που εγκρίνεται στον Καναδά.\nΑκόμα 32 νεκροί από τη νόσο στη χώρα μας, με τους διασωληνωμένους ασθενείς να ανέρχονται σε 451.


Δέσποινα Βανδή: Σταθερή η κατάσταση της τραγουδίστριας! - News - Youweekly\nΔέσποινα Βανδή: Σταθερή η κατάσταση της τραγουδίστριας!\nΤο παλεύει αλλά...\nNews 22.04.2019 10:15\nΣταθερή είναι η κατάσταση της Δέσποινας Βανδή, χωρίς ιδιαίτερες αλλαγές...\nΗ τραγουδίστρια, βλέπει πως δεν έχει ιδιαίτερα τα πάνω και τα κάτω της, αντιθέτως κινείται σε μια σταθερή πορεία... Διαβάστε παρακάτω...\nΗ Δέσποινα κάνει ότι μπορεί ως παρουσιάστρια στο Open, όμως η ανταπόκριση από τον κόσμο σίγουρα δεν είναι η επιθυμητή, ούτε για εκείνη, ούτε για τους συντελεστές!\nΤο "My Greece" σημειώνει 6,5%, ενώ βρίσκεται αρκετά πίσω από όλον τον ανταγωνισμό!\nΔείτε αναλυτικά τα τέταρτα της Δέσποινας Βανδή:\nΔέσποινα Βανδή: Αυτή είναι η σπεσιαλιτέ της! Θα γλείφετε τα δάχτυλα σας!\nΗ Δέσποινα Βανδή μας έχει αποδείξει πολλές φορές ότι είναι καταπληκτικά μαγείρισσα.\nΤης αρέσει να περιποιείται την οικογένεια της και να φτιάχνει νόστιμες συνταγές.\nΗ τραγουδίστρια παραχώρησε μια εφ’ όλης της ύλης συνέντευξη στο περιοδικό InStyle και, μεταξύ άλλων, αποκάλυψε ποιο είναι το πιάτο που ετοιμάζει όταν επιθυμεί να εντυπωσιάσει τους καλεσμένους της. «Αυτό που αποπειράθηκα να κάνω ήταν πολύ δύσκολο. Όμως, το έχω με τη μαγειρική, αν και με περιορίζουν λίγο στο δημιουργικό μου κομμάτι οι προτιμήσεις των παιδιών. Αν ήθελα να σε εντυπωσιάσω, θα σου μαγείρευα φαρφάλες με σολομό, ενώ φτιάχνω ένα πολύ ωραίο κοτόπουλο αλά κρεμ με μανιτάρια, τέλειο μουσακά και παστίτσιο».\nΕμείς σας βρήκαμε την top συνταγή που φτιάχνει για φαρφάλες με σολομό!\n100γρ. καπνιστό σολομό\n200γρ. ζυμαρικά farfalle (φαρφάλες ή φιογκάκια)\n1/2 ποτήρι του κρασιού βότκα (γίνεται και με τσίπουρο)\n2κ.σ. φρέσκο άνηθο ψιλοκομμένο\n1. Βράζετε τα ζυμαρικά al dente, σύμφωνα με τις οδηγίες του πακέτου.\n2. Ζεσταίνετε λίγο λάδι στο τηγάνι, ψιλοκόβετε τον σολομό και τον ρίχνετε μέσα. Σοτάρετε ελαφριά.\n3. Προσθέτετε τη βότκα και περιμένετε λίγο μέχρι να εξατμιστεί το αλκοόλ.\n4. Ρίχνετε την κρέμα γάλακτος και τον άνηθο, προσθέτετε τα ζυμαρικά και ανακατεύετε καλά. Σερβίρετε με άφθονο κόκκινο πιπέρι.


ΕΝ ΤΟΥΤΩ ΝΙΚΑ: ΟΙ ''ΣΥΝΤΗΡΗΤΙΚΟΙ'' ΟΡΘΟΔΟΞΟΙ ΕΓΚΩΜΙΑΖΟΥΝ ΤΟΝ ΜΗΤΡΟΠΟΛΙΤΗ ΓΟΡΤΥΝΟΣ ΙΕΡΕΜΙΑ\nΟΙ ''ΣΥΝΤΗΡΗΤΙΚΟΙ'' ΟΡΘΟΔΟΞΟΙ ΕΓΚΩΜΙΑΖΟΥΝ ΤΟΝ ΜΗΤΡΟΠΟΛΙΤΗ ΓΟΡΤΥΝΟΣ ΙΕΡΕΜΙΑ\nΝαι αδερφοί μου καλά το καταλάβατε!!! Το κείμενο που θα παραθέσουμε είναι απο την γνωστή φιλοοικουμενιστική και φιλοσυντηρητική σελίδα του κ. Ανδριόπουλου! Η εν λόγω σελίδα συνεχίζει την ''συντηρητική'' της γραμμή και βαστά τα ηνία του πολέμου κατα των ΑΚΡΑΙΩΝ, ΦΑΝΑΤΙΚΩΝ, ΚΑΝΤΙΩΤΙΚΩΝ στοιχείων που μολύνουν την εκκλησία, ενω βεβαίως οι οικουμενιστές την ΑΓΙΑΖΟΥΝ!!!\nΔημοσιεύει λοιπόν η εν λόγω σελίδα τα παρακάτω αλλά εμείς ερωτούμε. Αυτός ο αγανακτισμένος κληρικός και οι λοιποί ''πολλοί'' λαικοί όνομα δεν έχουν;;; Είναι αστείο διότι προ καιρού η εν λόγω σελίδα ''καυτηρίαζε'' την δειλία κάποιων που κατέχουν τις σελίδες blog ότι δεν δηλώνουν το όνομά τους αλλά κρύβονται κάτω απο την ανωνυμία. Εμείς ερωτούμε. Εσείς πως δημοσιεύετε κύριοι τα άρθρα κάποιων άγνωστων κληρικών αλλά και λαικών;;; Αυτό δεν είναι ανωνυμία;;;\nΣας αρμόζει λοιπόν το «Δάσκαλε που δίδασκες, και γράμματα δεν έμαθες»!!!\nΚαι τώρα το κείμενο\nΜετά την πρώτη θλίψη η βαθειά ντροπή…\nΟ μητροπολίτης Γόρτυνος, δεν φτάνει που παραφέρθηκε ανεπίτρεπτα γινόμενος έξαλλος και εκστομίζοντας πολλάκις το «να χαθείτε!» σε ποίμνιό του, φράση απαράδεκτη για κληρικό, τώρα συνεχίζει να προσθέτει «τραύμα τω τραύματι». Καλούμενος στο Mega ήλθε σε αντιδικία με τον Οικονομέα και υποστήριξε ότι θα το επαναλάμβανε αν χρειαζόταν! Στο τέλος τού έκλεισε το τηλέφωνο! Καλούμενος στον Antenna άρχισε να μιλά ήρεμα αλλά μόλις άκουσε ότι εκεί βρισκόταν εκπρόσωπος του Συνασπισμού λέει στον Παπαδάκη: «Του απαγορεύω να μου απευθύνει το λόγο»! Ενώ μόλις λίγο πριν είχε πει πως η Εκκλησία δεν κομματίζεται και πως οι κληρικοί βρίσκονται σε όλο το φάσμα των κομμάτων, «από το ένα άκρο ως το άλλο»! Λόγια κούφια δηλαδή που λέγονται κατά συνθήκην χωρίς να τα πιστεύουν και οι ίδιοι. Και από την άλλη επαναλάμβανε διαρκώς ότι ο αριστερός εκείνος που μίλησε (ήρεμα) στη Δημητσάνα προσέβαλε την Εκκλησία και ύβρισε τους ιερείς. Πού την βρήκε την ύβρη; Ευτυχώς όλοι είδαμε το βίντεο και σχηματίσαμε προσωπική γνώμη. Και αν όντως είχε υβρίσει, έτσι συνέστησε ο Χριστός να απαντούμε στους υβριστές;\nΗ περίπτωσή του δεν είναι μοναδική, απλώς πολλοί άλλοι μητροπολίτες δεν έχουν καντιωτικές καταβολές όπως αυτός και έτσι δεν παρασύρονται και ελέγχουν κάπως τα συναισθήματά τους δημοσια. Όμως από κάτω βρίσκεται η ίδια χρόνια αρρώστια: η ανικανότητα της Εκκλησίας μας να συναντηθεί με το νεωτερική κοινωνία και να διαλεχθεί μαζί της ως ίσος προς ίσον. Αυτή η ισότητα στον διάλογο τής είναι ανυπόφορη. Όχι, πρέπει να ομιλεί πάντα αφ’ υψηλού. Οφείλουν όλοι να αναγνωρίζουν συνεχώς το τι προσέφερε, όπως μια απατημένη μεσήλιξ σύζυγος κατηγορεί τον άντρα της: «σου χάρισα τα νιάτα μου και συ πήγες με άλλη, δεν ντρέπεσαι!», ανίκανη την ίδια ώρα να είναι τόσο πειστική και ελκυστική για να τον κρατήσει κοντά της. Κάθε αμφισβήτηση του σημερινού θεσμικού ρόλου της Εκκλησίας την εκλαμβάνουν σαν ύβρη. Και όταν είσαι ανίκανος να διαλεχθείς καταφεύγεις στο θυμικό, στην εύκολη λύση, και εξιδανικεύεις τα ξεσπάσματα: «Θα γίνω τρελός δεσπότης για την πίστη μου».\nΌπως είπε σε μια αυτές τις εκπομπές, θέλησε να υπερασπιστεί «τα δίκαια της Εκκλησίας»! Έλεος πια με αυτή τη φράση! Είναι τα δίκαια μιας παράταξης απέναντι στις άλλες παρατάξεις; Πόσο πίσω βρίσκεται η εκκλησιολογία ανθρώπων που κατέχουν ανώτατες θέσεις! Ποια είναι τα δίκαια της Εκκλησίας αν όχι οι ψυχές των ανθρώπων που πρέπει να κερδηθούν; Υπάρχει κάποια άλλη Εκκλησία πέρα από τις ψυχές των ανθρώπων για τις οποίες ενανθρώπησε και σταυρώθηκε ο Χριστός; Στα μυαλά ορισμένων όμως υπάρχει μια Εκκλησία πέρα από αυτό, σαν ένας αυτόνομος οργανισμός που κοντράρεται με άλλους. Η αντίληψη αυτή κρύβει βαθειά κληρικοκρατία. Αν είσαι πράγματι παπάς και ποιμένας με όλη τη σημασία της λέξεως, απάντησε στον αμφισβητία με τέτοιο τρόπο που να τον κάνεις να ζητήσει συγγνώμη. Ή τουλάχιστον, αν αυτός είναι κακόπιστος, να κερδίσεις τη κοινή γνώμη με αντεπιχειρήματα. Όποιος φωνασκεί δείχνει πως δεν πατάει γερά. Οι άνθρωποι σήμερα ζητούν χαμηλούς τόνους και κληρικούς που ξέρουν πού πατάνε. Εκτός από λίγους ανεγκέφαλους οπαδούς οι οποίοι διψούν για αρένα, οι οποίοι αποδέχτηκαν ήδη τη φράση του δημαγωγού Καρατζαφέρη ότι αποτελεί διάδοχο του Γρηγορίου του Ε'! Και να σκεφτεί κανείς ότι τον είχαν εκλέξει καθηγητή στη Θεολογική Σχολή! Αλλά στο Τμήμα Κοινωνικής Θεολογίας βέβαια που τώρα κατέρρευσε υπό το βάρος των ανομημάτων του…\nΑίσχος, σεβασμιώτατοι! (Μόνο κατ’ όνομα αφού έχετε χάσει κάθε ικανότητα να εμπνέετε σεβασμό). Δεν σας αναγνωρίζουμε το δικαίωμα να μας εκπροσωπείτε και να διασύρετε το σώμα του Χριστού. Αν δεν είστε σε θέση να επιτελέσετε την αποστολή σας στην κοινωνία που σας έταξε ο Θεός να ζήτε, να πάτε σπίτι σας και να ζήσετε με τη σύνταξη που σας προσφέρει ο ελληνικός λαός, ακόμη και οι άπιστοι χωρίς βέβαια να ερωτηθούν. Δεν έχετε δικαίωμα να μας ντροπιάζετε με χρήματα του στερημένου λαού μας. Εκφράζοντας τη βαθειά θλίψη και ντροπή που πολλοί αδελφοί μας αισθάνθηκαν με τη συμπεριφορά του μητροπολίτη Γόρτυνος καλούμε και παρακαλούμε την Ιερά Σύνοδο να τον καλέσει σε απολογία και να του επιβάλει επιτίμιο για αυτήν την αχαρακτήριστη στάση. Το ίδιο παρακαλούμε και για τον ανεκδιήγητο μητροπολίτη Πειραιώς ο οποίος ζη σε ένα δικό του κόσμο και φαντάζεται την Εκκλησία εν διωγμώ! Δεν επιτρέπουμε σε κάποιους επισκόπους να ακυρώνουν ελαφρά τη καρδία ό,τι με κόπο χτίζουν καθημερινά απλοί ιερείς μας, λαϊκοί θεολόγοι, και άλλοι πιστοί μέσα στη δύσκολη κοινωνία στην οποία ζούμε.\nΈνας αγανακτισμένος κληρικός και πολλοί λαϊκοί


Δανάη Λιβιεράτου: Η κόρη της Εύης Αδαμ και του Λάμπη Λιβιεράτου έγινε 18 ετών. Ομορφιά μπαμ και κάτω\nΗ Εύη Αδάμ και ο Λάμπης Λιβιεράτος έζησαν έναν μεγάλο έρωτα και τράβηξαν δρόμους χωριστούς στη ζωή. Πάντα όμως τους ενώνουν οι κόρες τους, Νεφέλη και Δανάη. Και το ξέρω ότι θα νιώσεις μεγάλη έκπληξη διαβάζοντάς το αυτό, αλλά η μικρότερη κόρη τους, μόλις ενηλικιώθηκε.\nΗ Δανάη Λιβιεράτου, που όσο μεγαλώνει μοιάζει όλο και περισσότερο στη μητέρα της, Εύη Αδάμ, ενώ μοιράζεται το ταλέντο και την αγάπη στη μουσική με τον εξίσου διάσημο μπαμπά της, Λάμπη Λιβιεράτο, έκλεισε τα 18 της χρόνια.\nΜε αυτή την αφορμή η Δανάη Λιβιεράτου μοιράστηκε μία φωτογραφία της στον λογαριασμό της στο Instagram και σχολίασε «Ακόμη μια χρονιά για μένα για να αποδείξω ότι όσο μεγαλώνεις δεν σημαίνει ότι γίνεσαι σοφότερος».\nA post shared by Danae Livieratou (@danaelivieratou)\nΠαρόλο που όπως θα διαπίστωσες κι εσύ η ομοιότητα με τη μαμά της είναι μεγάλη, η Δανάη Λιβιεράτου δεν θα ήθελε να ακολουθήσει τα χνάρια της Εύης Αδάμ στις πασαρέλες. Η μικρή κόρη του Λάμπη Λιβιεράτου προτιμά να ασχοληθεί με τη μουσική.\n«Αισθάνομαι λίγο άβολα να περπατάω μπροστά στον κόσμο. Δεν είμαι φτιαγμένη για αυτό. Θέλω να ακολουθήσω ένα τελείως διαφορετικό τομέα. Θέλω να ασχοληθώ με τη μουσική και το καλλιτεχνικό κομμάτι», έχει δηλώσει η Δανάη Λιβιεράτου στο παρελθόν.\nΗ Δανάη Λιβιεράτου μαζί με την αδερφή της, Νεφέλη, και τη μητέρα τους Εύη Αδάμ έχουν πάρει μια εμπειρία από μία επαγγελματική φωτογράφιση στο παρελθόν. Παρόλο που η φωτογράφισή τους είχε προκαλέσει την αντίδραση του πατέρα τους, η Εύη Αδάμ είχε ξεκαθαρίσει ότι οι κόρες της το είχαν απολαύσει.\n«Εννοείται, και με το παραπάνω. Τις ρώτησα προηγουμένως, βέβαια, εάν ήθελαν να την κάνουν και συμφώνησαν. Είδαν και έμαθαν πολλά για το πως γίνεται μια επαγγελματική δουλειά, είχαμε ξανακάνει φωτογράφιση όλες μαζί στο παρελθόν για λογαριασμό περιοδικού, αλλά τώρα ήταν διαφορετικά», είχε πει τότε η Εύη Αδάμ. Παρ’ όλα αυτά, τη Δανάη Λιβιεράτου την έχει κερδίσει για τα καλά το τραγούδι.\nΚι όπως θα δεις στο παρακάτω video η σχέση της με αυτό είναι εντυπωσιακά καλή. Κι όλο το μέλλον είναι μπροστά της.


Χειρουργείο τένοντα | ΠΑΝΕΛΛΗΝΙΟ FORUM ΧΕΙΡΟΥΡΓΙΚΩΝ ΠΑΘΗΣΕΩΝ\nDiscussion in 'Λοιπές Ειδικότητες' started by EiriniGk, May 5, 2017.\nEiriniGk New Member\nΠριν 4 χρόνια έκοψα το πόδι μου και επειδή το τραύμα ήταν βαθύ και είχε κοπεί τένοντας έκανα εγχείρηση συρραφής (όχι αχειλλείου τένοντα-είναι μπροστά κάτω από το μεγάλο δάχτυλο). Όμως έχει αρχίσει και με ανησυχεί το ότι μετά από τόσο καιρό υπάρχει ένα "γρομπαλάκι" σκληρό στο σημείο της επέμβασης. Μου λέγαν ότι θα απορροφηθεί, αλλά δεν βλέπω καμία διαφορά. Να ανησυχήσω;\nEiriniGk, May 5, 2017\nEiriniGk said: ↑\nΑυτό συνέβη από την πρώτη στιγμή ή δημιουργήθηκε μετά ;;;\nKathy, May 5, 2017\nΑπό την αρχή. Και επειδή μου είχαν πει ότι θα απορροφηθεί με τον καιρό δεν του έδινα σημασία. Αλλά έχουν περάσει ήδη 4 χρόνια. Η αλήθεια βέβαια είναι ότι έχει μικρύνει λίγο, αλλά είναι ακόμα εκεί.\nEiriniGk, May 7, 2017\nΑν δεν ενοχλεί δεν υπάρχει λόγος ανησυχίας όμως μια γνώμη ενός ορθοπεδικού δε θα έβλαπτε...\nOk. Σας ευχαριστώ πολύ!\nEiriniGk, May 14, 2017


Your Honor: Τrailer για τη νέα σειρά του Bryan Cranston\nΜινι ΣειρεςShowtimeΥour Honor\nαπό Catherine 7 Αυγούστου 2020 0 σχολιο 481 προβολές\nKυκλοφόρησε το πρώτο teaser trailer για τη νέα σειρά του δικτύου Showtime, Your Honor. Πρωταγωνιστής της σειράς είναι ο Bryan Cranston (Breaking Bad) στο ρόλο ενός ευυπόληπτου δικαστή, ο οποίος προσπαθεί να προστατέψει τον -εμπλεκόμενο σε τροχαίο- γιο του.\nΗ νέα μίνι σειρά του δικτύου SHOWTIME,Your Honor,είναι ένα νομικό thriller που κλυδωνίζει όλη τη κοινωνία της Ν. Ορλεάνης. Πρωταγωνιστεί ο Bryan Cranston στο ρολό ενός έντιμου δικαστή που προσπαθεί να προστατέψει τον γιο του, καθώς εκείνος ενεπλάκη σε ένα τροχαίο. Ψέματα, απάτες και δύσκολες επιλογές θα χρειαστούν να ληφθούν σε αυτό το παιχνίδι με το νόμο….\nΑναμένεται η ημερομηνία πρεμιέρας της σειράς!


Η Έλενα Τσαβαλιά από το Α ως το Ω: “Τα βιώματα σε ακολουθούν σαν σκιά, που όμως βρίσκεται πάντα μπροστά σου” - Cosmopoliti.com – Χριστίνα Πολίτη\nHome > Από το Α ως το Ω > Η Έλενα Τσαβαλιά από το Α ως το Ω: “Τα βιώματα σε ακολουθούν σαν σκιά, που όμως βρίσκεται πάντα μπροστά σου”\nΗ Έλενα Τσαβαλιά από το Α ως το Ω: “Τα βιώματα σε ακολουθούν σαν σκιά, που όμως βρίσκεται πάντα μπροστά σου”\nΑπό την/τον Vasilis Papavasiliou | 9 Νοεμβρίου 2017\nΤην έβλεπα να λάμπει στο θέατρο και την τηλεόραση , αλλά δεν είχαμε συναντηθεί ποτέ .Όταν, όμως, την γνώρισα από κοντά με συνεπήρε από την πρώτη κιόλας στιγμή χάρις στην ακτινοβολία της η οποία πηγάζει εσωτερικά από τον πλούσιο ψυχικό της κόσμο, την ευγένεια και το ήθος της αλλά και από την εξωτερική της εμφάνιση! Το υπέροχο πρόσωπο της στολίζουν τα καταγάλανα μάτια της σαν χάντρες και τα ξανθά μαλλιά της σε συνδυασμό με το θεσπέσιο κορμί της. Λες και την ήξερα χρόνια! Η καλλίπυγος Έλενα Τσαβαλιά είναι χάρμα οφθαλμών στη σκηνή με το ταλέντο και την ομορφιά που διαθέτει αλλά παράλληλα και μία υποδειγματική σύζυγος και μητέρα. Ζει ευτυχισμένη στο πλευρό του λαοφιλούς ηθοποιού Μάρκου Σεφερλή και τρέφει ιδιαίτερη αδυναμία στο μοναχογιό τους Χάρη για τον οποίον θα θυσίαζε την καριέρα της χωρίς δεύτερη κουβέντα. Την περίοδο αυτή συμπρωταγωνιστεί στην sold out από την πρώτη κιόλας εβδομάδα επιθεώρηση ‘’ Άλλος για survivor’’ που παίζεται στο θέατρο Ράδιο Σίτυ, ενώ στη συνέχεια θα επαναληφθεί στην Αθήνα στο Περοκέ για δεύτερη σεζόν η hit κωμωδία ‘’Ντου από παντού’’. Με τις απαντήσεις που μου έδωσε από το Α έως το Ω καταρρίπτει το μύθο που θέλει τις όμορφες γυναίκες να είναι κενές αέρος… Διαπιστώστε το ιδίοις όμμασι!\nΑνατροφή : Σε μία λέξη, οι….φωτογραφίες όσων «ασχολήθηκαν» μαζί σου όταν ήσουν παιδί\nΒιώματα: Σε ακολουθούν σαν σκιά, που όμως βρίσκεται πάντα μπροστά σου\nΓονείς: Δεν γεννιόμαστε, γινόμαστε. Και «παλεύουμε», κάθε μέρα, να είμαστε οι καλύτεροι\nΔικαιοσύνη: Πρέπει να είναι «τυφλή», αλλά με….ορθάνοιχτα μάτια\nΕυγένεια: …..ψυχής και κατά συνέπεια συμπεριφοράς. Μεγάλο προσόν!\nΖέση: Ή αλλιώς ζήλος, θέρμη, κέφι, όρεξη, ενθουσιασμός……Κινητήριος δύναμη!\nΉθος: Τόσο δυσεύρετο και γι’ αυτό τόσο αναγνωρίσιμο με την πρώτη ματιά\nΘεία Δίκη: Έρχεται….πάντα!\nΙδανικά: Σκέψου τι πυξίδα χρησιμοποιείς, για να δεις πού θα φτάσεις!\nΚαρδιά: Το όργανο που μετράει τις αντοχές και τις ανοχές σου! Δεν δανείζεται, μόνο χαρίζεται\nΛογική: Το «μαγικό μολύβι» που κάνει την καρδιά….τετράγωνη!\nΜάρκος Σεφερλής: Είμαι τυχερή που τον γνώρισα! Είμαι διπλά τυχερή που μοιράζομαι τη ζωή μαζί του!\nΝέα γενιά: Τόσο προνομιούχα και τόσο «αδικημένη» ταυτόχρονα\nΞενοφοβία: Μία από τις πολλές φοβίες, δικαιολογημένες και αδικαιολόγητες, που υπάρχουν. Το σίγουρο είναι πως είμαστε πιο δυνατοί απ’ αυτές\nΟικογένεια: Αυτή από την οποία έρχεσαι κι αυτή που δημιουργείς… Τα στηρίγματά σου!\nΠαιδί: Χάρης! Για μένα… τα πάντα!\nΡόλοι: Τόσοι διαφορετικοί «άνθρωποι» στο ίδιο σώμα\nΣτοργή: Ένα βλέμμα, ένα χάδι, μια γλυκιά κουβέντα, μια αγκαλιά… Η πιο ζεστή «κουβέρτα»\nΤιμιότητα: Αρετή απαραίτητη για να κοιμάσαι… ήσυχα\nΥπερφίαλος: Ξέρω πολλούς… δεν συναναστρέφομαι κανέναν\nΦυσική κατάσταση: Νους υγιής εν σώματι υγιεί\nΧάδι: Μητρικό, συντροφικό, φιλικό… Το καλύτερο «φάρμακο»\nΨυχικός κόσμος: Ο «μπαξές» του καθενός. Σε άλλους ανθόσπαρτος, σε άλλους… αγκαθόσπαρτος\nΩραία ζωή: Ζωή γεμάτη υγεία και ανθρώπους που αγαπάς πολύ και σ’ αγαπούν πολύ\nO Χρίστος Στυλιανού από το Α ως το Ω: “Ο κάθε… Είναι ο αυριανός ηθοποιός του θεάτρου! Η καριέρα του προβλέπεται λαμπρή γιατί έχει άστρο και λάμψη! Είναι ένα από τα…\nαπο το α ως το ωελενα τσαβαλιαΗ Έλενα Τσαβαλιά από το Α ως το Ω: "Τα βιώματα σε ακολουθούν σαν σκιάμάρκος σεφερλής


«Αυτόβουλη» μετάφραση και απόκτηση άδειας μετάφρασης από εκδοτικό οίκο\nstelios · 11 · 7688\non: 26 Nov, 2006, 00:23:42\nΆρτι αφιχθείς στο φόρουμ, αρχίζω με την ιστορία μου και στη συνέχεια σας ζαλίζω με τισ απορίες μου.\nΈχω εργαστεί ως μεταφραστής στο παρελθόν. Αφού για αρκετό καιρό δεν έβλεπα φως, αποφάσισα να ξενιτευτώ και να ασχοληθώ με οτιδήποτε άλλο πλήν της μετάφρασης. Επειδή όμως ο χρόνος, σύμφωνα με το γνωστό μη λαϊκο άσμα, είναι ο χειρότερος γιατρός, τον τελευταίο καιρό φλερτάρω με την ιδέα να επιστρέψω στον τόπο και στο χρόνο του εγκλήματος. Το πόνημα που με ωθεί να πισωγυρίσω έκανε τουλάχιστον αισθητή την παρουσία του στη χώρα που πρωτοεκδόθηκε (πούληθηκαν περιπού 300.000 αντίτυπα). Στην παρoύσα φάση βρίσκομαι σε διαπραγματεύσεις με ένα βρετανικό εκδοτικό οίκο (τα τελευταία χρόνια ζω στο Λονδίνο). Η μεταφραση προς τα αγγλικά θα γίνει συνεργασία μιας φίλης μεταφράστιας, η οποία γνωρίζει προσωπικά το συγγραφέα. Θα ήθελα όμως να μεταφράσω το εν λόγω και στα ελληνικά.\nΘα μπορούσε κάποιος να μου πει που πρέπει να απευθυνθώ για να μάθω εάν κάποιος εκδοτικός οίκος έχει ήδη αποκτήσει τα πνευματικά δικαιώματα; Eπίσης, τι πολιτική θα πρέπει να ακολουθήσω απέναντι στους εκδοτικούς οίκους που θα προσεγγίσω;\nΕυχαριστώ προκαταβολικά όσους και όσες κάνουν τον κόπο να απαντήσουν.\nΥ.Γ. Η συνεισφορά στο χώρο της μετάφρασης των ανθρώπων που στήσαν το σάιτ είναι πραγματικά τεράστια. Τα συγχαρητήρια είναι πολύ φτωχή λέξη, αλλά και ταυτόχρονα η μόνη που διαθέτω.\n« Last Edit: 14 May, 2010, 12:45:54 by spiros »\nRe: "αυτόβουλη" μετάφραση\nReply #1 on: 26 Nov, 2006, 02:18:42\nΓεια σου, Στέλιο, και καλώς ήλθες.\nΜια πρώτη απάντηση, στο κύριο ερώτημά σου: Θα απευθυνθείς στον εκδότη του πρωτοτύπου, γιατί αυτή τη στιγμή δεν ξέρεις σε ποιον άλλο να απευθυνθείς. Η διάθεση των δικαιωμάτων για τη μετάφραση μπορεί να μη γίνεται από τον ίδιο τον εκδότη, αλλά δεν ξέρεις και ποιος άλλος μπορεί να τα έχει (συνήθως κάποιος ατζέντης που διακινεί πολλά βιβλία μαζί). Στις επιστολές αργούν να απαντήσουν. Ίσως θα είναι πιο γρήγορο να βρεις κάποιο τηλέφωνο στις σελίδες του εκδότη για το τμήμα που διαχειρίζεται τα Rights. Ρώτα τους αν τα διαχειρίζονται αυτοί, αν μπορούν να σου πουν στο τηλέφωνο ή θα πρέπει να τους γράψεις· αν όχι αυτοί, σε ποιον πρέπει να απευθυνθείς. Σε προσωπικό μήνυμα, ίσως να μπορώ να σου απαντήσω ποιος Έλληνας εκδότης είναι πιθανό να έχει πάρει τα δικαιώματα. Τα άλλα τα βλέπουμε στη συνέχεια.\nΚαι για να θυμηθούμε το ανέκδοτο: Αφού σε χαλάει, τι το κάνεις; Οι περισσότεροι που μεταφράζουν για το ελληνικό εκδοτικό κύκλωμα με τα «φιστίκια» που πληρώνει, απ' αυτό το μεράκι την έχουν πάθει τη ζημιά.\nReply #2 on: 26 Nov, 2006, 02:46:20\nΕπίσης, υπάρχουν κάποιοι κατάλογοι βιβλίων που έχουν εκδοθεί στα ελληνικά όπου μπορείς να αναζητήσεις τον τίτλο. Το ότι βέβαια δεν τον βρίσκεις εκεί, δεν σημαίνει ότι δεν έχει πάρει κάποιος τα δικαιώματα ή ότι δεν βρίσκεται υπό έκδοση.\nΕάν σ' αρέσει ένα βιβλίο θα μπορούσες να προσεγγίσεις έναν εκδότη και να του κάνεις σχετική πρόταση. Ο Νίκος νομίζω έχει ένα φυλλάδιο από το συνέδριο στη Θεσσαλονίκη που περιγράφει αυτή τη διαδικασία.\nReply #3 on: 26 Nov, 2006, 12:03:18\nΥπάρχει κι εδώ μια σχετική απάντηση, αλλά μάλλον έχει ήδη καλυφθεί\nReply #4 on: 26 Nov, 2006, 13:26:26\nΕυχαριστώ πάρα μα πάρα πολύ για τις άμεσες και κατατοπιστικότατες απαντήσεις.\nΜία (τελευαία ελπίζω) ερώτηση πρός το Σπύρο: Μήπως ξέρεις πως μπορώ να έρθω σε επαφή με το Νίκο για το φυλλάδιο από το συνέδριο που ανέφερες;\nReply #5 on: 26 Nov, 2006, 13:40:21\nΉ όταν ξυπνήσει και το δει, ή όταν το βρω εγώ ...\nReply #6 on: 26 Nov, 2006, 13:55:25\nQuote from: stelios on 26 Nov, 2006, 13:26:26\nΜήπως ξέρεις πως μπορώ να έρθω σε επαφή με το Νίκο για το φυλλάδιο από το συνέδριο που ανέφερες;\n(Μόλις ξύπνησε και το είδε.)\nΝα το βρω το χαρτί και να σ' το στείλω. Αλλά αν αναφέρεσαι στο πώς θα έρθεις σε επαφή με ελληνικό εκδοτικό οίκο που έχει ήδη τα δικαιώματα της μετάφρασης, εκεί δεν καλύπτεσαι από το συγκεκριμένο χαρτί. Έτσι κι αλλιώς, είμαστε ακόμα στο στάδιο 1: Πώς ανακαλύπτουμε ποιος έχει τα δικαιώματα.\nReply #7 on: 26 Nov, 2006, 14:04:19\nΜάλλον κάντο OCR και βάλ'το σε ένα ξεχωριστό θέμα - θα είναι χρήσιμο και για άλλους.\nReply #8 on: 26 Nov, 2006, 18:52:48\nQuote from: spiros on 26 Nov, 2006, 14:04:19\nReply #9 on: 29 Sep, 2013, 16:52:37\nΕνδιαφέρομαι να μεταφράσω στα ελληνικά ένα μυθιστόρημα που έχει εκδοθεί το 2012. Αρχικά θέλω να το κατεβάσω ηλεκτρονικά ανά κεφάλαιο (όχι όλο μαζί) και τελικά, αν υπάρξει ενδιαφέρον να εκδοθεί και έντυπα. Πώς πρέπει να προσεγγίσω το ζήτημα copyrights. Επειδή είμαι ιδιώτης (και δεν εκπροσωπώ εκδοτικό οίκο) θα πρέπει άραγε να πληρώσω περισσότερο; Mήπως μπορούν από το νόμο να μου αρνηθούν να το μεταφράσω; Υπάρχει σχετική νομοθεσία; Πού μπορώ να την βρω;\n« Last Edit: 29 Sep, 2013, 18:31:03 by spiros »\nRe: «Αυτόβουλη» μετάφραση και απόκτηση άδειας μετάφρασης από εκδοτικό οίκο\nReply #10 on: 29 Sep, 2013, 18:28:32\nΒλέπε παραπάνω συζήτηση καθώς κι εδώ:\nΝα μεταφράζεις μπορείς ό,τι θες, αλλά μόνο για την πάρτη σου. Για να το κοινοποιήσεις, ακόμη και δωρεάν, θα πρέπει να έχεις πάρει τα σχετικά δικαιώματα, τα οποία δύσκολα να δώσουν σε μεταφραστή.\n« Last Edit: 29 Sep, 2013, 18:37:44 by spiros »


Ολοκληρωμένα πλέον τα γκρουπ δυναμικότητας για την κλήρωση του Μουντιάλ της Ρωσίας\n16 Νοεμβρίου 2017 στις 12:29\nΌπως αναφέρει το Sport24, η εθνική Περού νίκησε 2-0 στη Λίμα αυτή της Νέας Ζηλανδίας κι έγινε η 32η ομάδα που προκρίθηκε στο Μουντιάλ 2018. Έτσι, πλέον, γνωρίζουμε όλες τις συμμετέχουσες εθνικές ομάδες στην τελική φάση του Μουντιάλ, η οποία θα διεξαχθεί το ερχόμενο καλοκαίρι (2018) στα γήπεδα της Ρωσίας.\nΜαζί γνωρίζουμε και τα τέσσερα γκρουπ δυναμικότητας, με βάση τα οποία θα προκύψουν οι οκτώ όμιλοι τεσσάρων ομάδων (έκαστος).\nΗ κλήρωση θα διεξαχθεί την πρώτη ημέρα του επόμενου μήνα (Δεκέμβριος) στην πρωτεύουσα της διοργανώτριας χώρας (Μόσχα) και οι ομάδες έχουν ταξινομηθεί στις κάτωθι τέσσερις κατηγορίες με βάση το FIFA World Ranking.\nΕίναι η πρώτη φορά που γίνεται έτσι, καθώς μέχρι το Παγκόσμιο Κύπελλο του 2014 μόνο το πρώτο γκρουπ ήταν βάσει της παγκόσμιας κατάταξης (συν την οικοδέσποινα χώρα) και τα υπόλοιπα τρία ήταν βασισμένα σε γεωγραφικά κριτήρια.\nΜπορεί θεωρητικά να μπορεί να προκύψει όμιλος με μόνο ευρωπαϊκές ομάδες, καθώς υπάρχει σε καθένα από τα τέσσερα γκρουπ ομάδα από τη Γηραιά Ήπειρο, αλλά πρακτικά δεν μπορεί να γίνει.\nΕάν προκύψουν δύο ευρωπαϊκές από τα δύο πρώτα γκρουπ (1ο και 2ο) κατά την κλήρωση, τότε δεν μπορεί να υπάρξει και τρίτη (από 3ο ή 4ο γκρουπ) σύμφωνα με τον κανονισμό της κλήρωσης. Μπορούν, ωστόσο, να υπάρξουν δύο ευρωπαϊκές στον ίδιο όμιλο (από τα δύο πρώτα γκρουπ). Δεν μπορεί να συμβεί το ίδιο με τις υπόλοιπες γεωγραφικές ποδοσφαιρικές ομοσπονδίες.\nΠέμπτη 16/11 – Ξεχωρίζει στο πρόγραμμα η δοκιμασία του ΠΑΟ στην Τουρκία\nΟ Σουλίδης από Κοζάνη στο ματς του Αγροτικού Αστέρα Αγίας Βαρβάρας


Eurobank: Πώς η οικονομία θα κερδίσει το στοίχημα της ανάκαμψης - ERGON blog\nΗ διατήρηση μεσομακροπρόθεσμα εξισορροπημένου ισοζυγίου τρεχουσών συναλλαγών κλειδί για την επίτευξη βιώσιμων ρυθμών οικονομικής μεγέθυνσης, επισημαίνει η Eurobank στο εβδομαδιαίο της δελτίο.\nΌπως αναφέρει η τράπεζα, σύμφωνα με τα στοιχεία του ισοζυγίου πληρωμών που δημοσιεύει η Τράπεζα της Ελλάδος (ΤτΕ), το ισοζύγιο τρεχουσών συναλλαγών (ΙΤΣ) στην ελληνική οικονομία κατέγραψε έλλειμμα -€1,5 δισ. το 2017 από -€1,9 δισ. το 2016. Ως ποσοστό του ΑΕΠ αναμένεται να ανέλθει στο -0,8% από -1,1% το 2016.\nΗ τράπεζα σημειώνει ότι το αντίστοιχο μέγεθος το 2008 ήταν -36,6 δισ. (έλλειμμα) ή -15,1% ως ποσοστό του ΑΕΠ. Δηλαδή, η εγχώρια δαπάνη για αγαθά και υπηρεσίες (συνολική κατανάλωση και επένδυση) υπερέβαινε κατά πολύ τα εγχώρια εισοδήματα (ΑΕΠ = παραγωγή = εισόδημα) ή από μια άλλη οπτική γωνία, η επένδυση ήταν πολύ υψηλότερη από την αποταμίευση. Επί παραδείγματι, βάσει των χρονολογικών σειρών των εθνικών λογαριασμών, το άθροισμα της κατανάλωσης και της επένδυσης ανερχόταν στο 112,6% του ΑΕΠ το 2008 (η άλλη όψη του εμπορικού ελλείμματος).\nΩς γνωστόν, το παραπάνω στοιχείο παράλληλα με την πραγματοποιηθείσα συσσώρευση χρέους καθιστούσε την ελληνική οικονομία αρκετά ευάλωτη σε μια πιθανή εξωτερική διαταραχή. Η τελευταία θα μπορούσε να οδηγήσει στο κλείσιμο της κάνουλας του εξωτερικού δανεισμού (βλέπε παγκόσμια χρηματοπιστωτική κρίση 2007-2009) και σε αυτή την περίπτωση η εγχώρια δαπάνη για αγαθά και υπηρεσίες θα έπρεπε να προσαρμοστεί στο ύψος των εγχωρίων εισοδημάτων.\nΕπί παραδείγματι: 1ον ο δείκτης οικονομικού κλίματος ανήλθε σε υψηλό 43 μηνών τον Φεβρουάριο 2018 (104,3 μονάδες δείκτη (ΜΔ)) με τους τομείς της βιομηχανίας, των υπηρεσιών, του λιανικού εμπορίου και των κατασκευών να παρουσιάζουν ενίσχυση. Αρνητικό στοιχείο η επιδείνωση του δείκτη εμπιστοσύνης καταναλωτή για 2ο συνεχή μήνα (η τιμή του ωστόσο είναι η 3η υψηλότερη τους τελευταίους 31 μήνες) και 2ον ο δείκτης PMI της IHS Markit για τον τομέα μεταποίησης στην Ελλάδα παρέμεινε σε τροχιά άνω του ορίου των 50 ΜΔ (PMI>50: βελτίωση λειτουργικών συνθηκών, PMI<50: 17="" 2018.="" 56="" 9="" span="">\nΓια να διατηρηθεί μεσομακροπρόθεσμα ο στόχος του εξισορροπημένου ΙΤΣ ιδιαίτερη έμφαση θα πρέπει να δοθεί στην περαιτέρω ενίσχυση της ανταγωνιστικότητας του τομέα των αγαθών. Σύμφωνα με τα στοιχεία της ΤτΕ η ετήσια μείωση του ελλείμματος του ΙΤΣ κατά €417,8 εκατ. το 2017 προήλθε κυρίως από την επίδραση δύο αντίρροπων δυνάμεων. Από τη μια πλευρά το πλεόνασμα του ισοζυγίου υπηρεσιών ενισχύθηκε κατά €2.076,9 εκατ. και από την άλλη το έλλειμμα του ισοζυγίου αγαθών αυξήθηκε κατά €1.771,3 εκατ. Ως εκ τούτου το έλλειμμα του ισοζυγίου αγαθών και υπηρεσιών συρρικνώθηκε σε ετήσια βάση κατά €305,6 εκατ. Το αντίστοιχο μέγεθος πέρυσι ήταν -971,6 εκατ.\n3ον η μείωση του ισοζυγίου αγαθών κατά -€1.771,3 εκατ. το 2017 (διεύρυνση του ελλείμματος) ήταν αποτέλεσμα της πτώσης των ισοζυγίων των καυσίμων και των αγαθών χωρίς καύσιμα και πλοία κατά -944,5 και -753,8 εκατ. αντίστοιχα. 4ον παρά τη θεαματική ενίσχυση του ρυθμού αύξησης των εξαγωγών αγαθών χωρίς καύσιμα και πλοία από 1,5% το 2016 στο 9,5% το 2017, το έλλειμμα του αντιστοίχου ισοζυγίου ενισχύθηκε λόγω της ταυτόχρονης σημαντικής αύξησης των εισαγωγών από 4,2% το 2016 στο 7,8% το 2017.\nLabels ΑΕΠ, ΙΣΟΖΥΓΙΟ, ΟΙΚΟΝΟΜΙΑ, ΣΥΝΑΛΛΑΓΕΣ, ΤΡΑΠΕΖΕΣ, EUROBANK\nEurobank: Πώς η οικονομία θα κερδίσει το στοίχημα της ανάκαμψης Reviewed by ERGON blog on Μαρτίου 03, 2018 Rating: 5


Το ανέτρεψε και τα κατάφερε ο Ατρόμητος! – newsacademies\nOctober 28, 2017, 17:17\nΤο πείσμα και το πάθος που έβγαλε ο Ατρόμητος στον αγωνιστικό χώρο τον δικαίωσαν και πήραν τη νίκη από τον μέχρι πρότινος πρωτοπόρο Πανιώνιο, με 2-1! Οι Περιστεριώτες βρέθηκαν πίσω στο σκορ με τους «κυανέρυθρους» να προηγούνται με το γκολ του Μούντριχα στο 30′, ο οποίος πλάσαρε στην επαναφορά από το δοκάρι της κεφαλιάς του Ξιγκόρου.\nΑπό εκεί και πέρα όμως οι γηπεδούχοι έβγαλαν πείσμα και μπόρεσαν να ανατρέψουν την εις βάρος τους κατάσταση. Στο 40′ μπόρεσαν να ισοφαρίσουν σε 1-1 με τον Ξενοπανάγο, ενώ στο 64′ ο Ρονάλντο διαμόρφωσε το τελικό 2-1!\nΝα σημειωθεί πως στο 5′ ο Ατρόμητος είχε δοκάρι με τον Ξενοπανάγο.\nΑΤΡΟΜΗΤΟΣ (Σάκης Σάσσαλος): Μάνδας, Πολίτης, Ρίζος, Ανδριοπουλος, Αθανασίου, Ξενοπαναγος, Καστορης (85′ Αλτανης). Δακτυλιδης (45′ Μπουρντενης), Κολινιατης (70’Βλαχομητρος), Ζουνης (80′ Καλιμουμος), Βαγγέλης (60′ Ρονάλντο).\nΠΑΝΙΩΝΙΟΣ (Κώστας Ζαλάβρας): Τζίνας, Σεμερτζάκης, Βαλιουτής, Γκούλιας, Βασιλόπουλος, Μπρέγκου, Παπατζήμας, Ρουκουνάκης, Ξιγκόρος, Φιλιππακόπουλος, Μούντριχας, ενώ μπήκαν και οι Ευθυμιάδης, Μπατσούλι, Πρεβόλης, Περιστέρης.\nΆνετα ο ΠΑΣ...


Στη Xίο, τον καινούργιο χρόνο τον υποδεχόμαστε με καραβάκια - This Is Just Life\nHome Ακης Τσακιρης ΕΘΙΜΑ ΚΑΡΑΒΑΚΙΑ ΠΑΡΑΣΚΕΥΗ 30 ΔΕΚΕΜΒΡΙΟΥ 2016 ΠΡΩΤΟΧΡΟΝΙΑ ΧΙΟΣ Akis Tsakiris This is Just Life Στη Xίο, τον καινούργιο χρόνο τον υποδεχόμαστε με καραβάκια\nΣτη Xίο, τον καινούργιο χρόνο τον υποδεχόμαστε με καραβάκια\nΤην αγάπη μου για το νησί της Χίου την γνωρίζετε και σίγουρα την έχετε καταλάβει μιας και οι συνεργασίες του This is Just Life διαδέχονται η μία την άλλη. Σήμερα λοιπόν, λίγο πριν φύγει το 2016 ταξιδεύουμε στα έθιμα της Χίου και στα παινέματα με τα καραβάκια.\nΩς χώρα της θάλασσας, η Ελλάδα είχε το έθιμο του στολισμού του καραβιού. Αποτελούσε, όμως, και ένα είδος τιμής και καλωσορίσματος στους ναυτικούς, που επέστρεφαν από τα ταξίδια τους. Η σχέση της Χίου με τη θάλασσα και τη ναυτιλία είναι γνωστή εδώ και αιώνες και η σχέση αυτή δεν θα μπορούσε να μην αποτυπωθεί και στα έθιμα του τόπου.\nΚατά τη διάρκεια των εορτών της Πρωτοχρονιάς λοιπόν, τα παιδιά ψάλλουν τα κάλαντα κρατώντας ένα καραβάκι ως σύμβολο του νησιού. Μετά την απελευθέρωση του νησιού από τους Οθωμανούς το έθιμο καθιερώθηκε ως ένδειξη τιμής στο πολεμικό μας ναυτικό, ενώ με τα χρόνια η κατασκευή των καραβακίων τελειοποιήθηκε μέχρι να πάρει την σημερινή του μορφή.\nΔείτε φωτογραφίες από παλαιότερους εορτασμούς.\nΣτη Xίο, τον καινούργιο χρόνο τον υποδεχόμαστε με καραβάκια Reviewed by Akis Tsakiris on 3:09 μ.μ. Rating: 5\nTags : Ακης Τσακιρης ΕΘΙΜΑ ΚΑΡΑΒΑΚΙΑ ΠΑΡΑΣΚΕΥΗ 30 ΔΕΚΕΜΒΡΙΟΥ 2016 ΠΡΩΤΟΧΡΟΝΙΑ ΧΙΟΣ Akis Tsakiris This is Just Life


Η Μονή Αρσανίου στο Ρέθυμνο | Dogma\nΑΡΧΙΚΗ / ΕΛΛΑΔΑ / Η Μονή Αρσανίου στο Ρέθυμνο\nH Mονή είχε διαλυθεί το 1900 και είχε μετατραπεί σε Γεωργικό Σταθμό, αλλά το 1903 επανασυστάθηκε και συνέχισε την πολλαπλή προσφορά της. Προσέφερε, σχεδόν εξολοκλήρου, τη δαπάνη για την ανέγερση του Γυμνασίου Θηλέων Pεθύμνου και περίπου τη μισή δαπάνη για την ανέγερση του Γυμνασίου AρρένωνPεθύμνου.\nH Μονή Aρσανίου βρίσκεται βόρεια της Μονής Aρκαδίου, 12 χιλιόμετρα ανατολικά του Pεθύμνου, πάνω σ’ ένα επίπεδο πλάτωμα συνολικής επιφάνειας 10 περίπου στρεμμάτων. Όλες οι μαρτυρίες συγκλίνουν στην άποψη ότι ιδρύθηκε στη δεύτερη πεντηκονταετία του 16ου αιώνα. Oι πρώτες γνωστές γραπτές μαρτυρίες για την ιστορία της αρχίζουν το 1600. Tότε, έγιναν τα εγκαίνια του πρώτου καθολικού της, που τιμάται στη μνήμη του Aγίου Γεωργίου του μεγαλομάρτυρα. H παλαιότερη κτητορική χρονολογία, 1645, διασώζεται στο ανώφλι της εισόδου της τραπεζαρίας και υποδηλώνει την επέκταση των οικοδομικών εργασιών.\nH τουρκική επιδρομή προς τα ανατολικά, σχεδόν αμέσως, μετά την πτώση του Pεθύμνου (1646), διατάραξε την ειρηνική ζωή και ανέκοψε την ανάπτυξή της. H περιουσία της Mονής καταστράφηκε τότε σε όλη σχεδόν την έκτασή της και τα κτήριά της έπαθαν πολλές ζημιές. Φαίνεται πάντως, πως όλες οι φθορές αποκαταστάθηκαν σύντομα. Tο 1654, οκτώ χρόνια μετά την τουρκική επιδρομή και δεκαπέντε χρόνια πριν από την οριστική κατάκτηση της Kρήτης, δέχτηκε το πρώτο πατριαρχικό σιγίλλιο και έγινε σταυροπηγιακή. Πέρασε πολλές δυσκολίες, κυρίως εξαιτίας των τουρκικών αυθαιρεσιών, όμως, δεν έπαυσε ποτέ να ανταποκρίνεται στις πολλαπλές υποχρεώσεις της και,κυρίως, να συνδράμει την εκπαίδευση στον νομό και να ασκεί με συνέπεια το κοινωφελές έργο της.\nOι τουρκικές αυθαιρεσίες οδήγησαν τη Mονή, στις αρχές του 19ου αιώνα, σε βαρύτατο κι «ανοικονόμητο» χρέος και αισθητή μείωση του αριθμού των μοναχών. H κατάσταση αυτή συνεχίστηκε και μετά την επανάσταση του 1821. O Άγγλος περιηγητής R. Pashley που την επισκέφθηκε το 1834, επιβεβαιώνει τη δεινή οικονομική κατάστασή της, που όμως δεν την εμπόδιζε να λειτουργεί δημοτικό σχολείο στον χώρο της. Kατά την τελευταία Kρητική επανάσταση (1897-1898), το Aρσάνι έζησε το δικό του ολοκαύτωμα. O ηγούμενος της Mονής Γαβριήλ Kλάδος, σε συμπλοκή με τους Tούρκους, βρήκε ηρωικό θάνατο κοντά στο Άδελε. Ήταν η τελευταία προσφορά της λίγο πριν από την απελευθέρωση της Kρήτης.\nO σημερινός μεγαλόπρεπος ναός της, σε σχήμα ελεύθερου σταυρού με τρούλο, ανοικοδομήθηκε το 1888 πάνω στα θεμέλια του πρώτου μικρότερου καθολικού. Tο τέμπλο, ο θρόνος και το παραθρόνιο είναι έργα του ξυλογλύπτηBασιλείουBλαστού. O άμβωνας είναι ενσωματωμένος στο τέμπλο, πάνω ακριβώς από την Ωραία Πύλη, και επικοινωνεί με φορητή σκάλα από τον χώρο του IερούBήματος. H παλαιότερη φορητή εικόνα που έχει ενσωματωθεί στο τέμπλο είναι του Aγίου Γεωργίου, με δύο ανακαινίσεις, το 1804 και 1872. Oι υπόλοιπες εικόνες του τέμπλου είναι έργα του MοναχούAρτεμίου και της συνοδείας του από τα Kατουνάκια του Aγίου Όρους, το 1922. Oι τοιχογραφίες είναι σύγχρονες. Έγιναν κατά την περίοδο 1987-1990 από τον Ρεθυμνιώτη αγιογράφο Γεώργιο Xρηστίδη.\nH Mονή είχε διαλυθεί το 1900 και είχε μετατραπεί σε Γεωργικό Σταθμό, αλλά το 1903 επανασυστάθηκε και συνέχισε την πολλαπλή προσφορά της. Προσέφερε, σχεδόν εξολοκλήρου, τη δαπάνη για την ανέγερση του Γυμνασίου Θηλέων Pεθύμνου και περίπου τη μισή δαπάνη για την ανέγερση του Γυμνασίου AρρένωνPεθύμνου. Aνάλογη ήταν η προσφορά της και κατά τη Mάχη της Kρήτης και την περίοδο της EθνικήςAντίστασης. Προσέφερε μάλιστα και στα PεθυμνιώτικαOλοκαυτώματα (1941-1944) τον μοναχό της Δαμιανό Kαλλέργη, τον οποίο εκτέλεσαν οι Γερμανοί στις 3.6.1941, στο Παγκαλοχώρι.\nTην περίοδο 1970-1975 έγινε η τελευταία γενική ανακαίνισή της, με πολλές επεμβάσεις στα χαρακτηριστικά της φυσιογνωμίας της. TοEκκλησιαστικόMουσείο, που λειτουργεί από το 1971 στη Mονή, περιλαμβάνει εκθέματα και από άλλες Mονές, ιδιαίτερα της επαρχίας Mυλοποτάμου, χειρόγραφους κώδικες, παλαιά βιβλία, ευαγγέλια, άμφια, ιερά σκεύη, φορητές εικόνες κ.ά. Στη Mονήλειτουργεί και Συνεδριακό Kέντρο. O χώρος που στεγάζεται είναι το μοναδικό βενετσιάνικο τμήμα της Mονής και αναστηλώθηκε πρόσφατα.\nTags: ΙΕΡΑ ΜΟΝΗ ΑΡΣΑΝΙΟΥ, ΜΗΤΡΟΠΟΛΗ ΡΕΘΥΜΝΗΣ ΚΑΙ ΑΥΛΟΠΟΤΑΜΟΥ, ΠΡΟΣΚΥΝΗΜΑΤΑ


Liga NOS: Το must win παιχνίδι της Φαμαλικάο | Προγνωστικά Στοίχημα\nΗ Φαμαλικάο υποδέχεται τη Σάντα Κλάρα για την 31η αγωνιστική της Liga NOS Πορτογαλίας. Το συγκεκριμένο ματς είναι must win παιχνίδι για τη Φαμαλικάο στη μάχη που δίνει για την παραμονή στην κατηγορία. Φυσικά, ο αγώνας διεξάγεται κεκλεισμένων των θυρών.\nΗ Φαμαλικάο μετρά μόλις 3 ήττες στα 12 τελευταία στην Liga NOS\nΗ Φαμαλικάο στάθηκε πολύ καλά στο Ντραγκάο, όμως δεν κατάφερε να εξαργυρώσει την καλή της εικόνα με ένα θετικό αποτέλεσμα απέναντι στην Πόρτο και λύγισε στις λεπτομέρειες (3-2). Βρέθηκε πίσω από νωρίς (7'), ισοφάρισε στο φινάλε του πρώτου ημιχρόνου (44'), γεύτηκε την ψυχρολουσία εις διπλούν στο δεύτερο 45λεπτο (61', 75'), μείωσε στο φινάλε (90'). Μετρά μία νίκη στα 5 τελευταία ματς πρωταθλήματος (1 νίκη, 2 ισοπαλίες και 2 ήττες), ωστόσο έχει μόλις 3 ήττες στις 12 τελευταίες στροφές ανεξαρτήτως έδρας (4 νίκες, 5 ισοπαλίες και 3 ήττες).\nΗ Φαμαλικάο αυτή τη στιγμή βρίσκεται στο +2 από τα πλέι-άουτ και στον +4 από τον απευθείας υποβιβασμό. Αξίζει να σημειωθεί ότι σε σύνολο 30 αγώνων στην Liga NOS έχει ρεκόρ 7 νίκες, 10 ισοπαλίες και 13 ήττες. Εντός έδρας μετρά 2 νίκες, 7 ισοπαλίες και 6 ήττες. Επιπρόσθετα έχει 4 ισοπαλίες στα 6 πιο πρόσφατα ματς στο γήπεδό της (1 νίκη, 4 ισοπαλίες και 1 ήττα). Αμφίβολος ο Βινάγκρε (αριστερός μπακ, 17 συμμετοχές).\nΣτον αντίποδα, η Σάντα Κλάρα μετά από ένα ματς διαφήμιση του ποδοσφαίρου, παραχώρησε ισοπαλία 3-3 στη φιλοξενία της Μποαβίστα. Βρέθηκε να χάνει στο 17', ισοφάρισε στο 45' και πήρε προβάδισμα 2-1 στο 50' Μόνο που δεν το χάρηκε πολύ, καθώς στο 69' και στο 75' έγινε το 2-2 και το 2-3 αντίστοιχα παρότι από το 67' είχε αριθμητικό πλεονέκτημα. Τελικά απέφυγε την ήττα ισοφαρίζοντας σε 3-3 με τον στόπερ Καρντόσο στο τέταρτο λεπτό των καθυστερήσεων.\nΗ Σάντα Κλάρα προέρχεται από 5 σερί εκτός έδρας ήττες στην Liga NOS\nΗ Σάντα Κλάρα είναι έβδομη στην κατάταξη με απολογισμό 10 νίκες, 7 ισοπαλίες και 13 ήττες. Θεωρητικά έχει ελπίδες για την έκτη θέση που οδηγεί στον δεύτερο προκριματικό γύρο του νεοσύστατου Conference League (-4). Δεν βρίσκεται πάντως και στα καλύτερά της μετρώντας μόλις μία νίκη στις 7 τελευταίες αγωνιστικές (1 νίκη, 3 ισοπαλίες και 3 ήττες). Να σημειωθεί ότι προέρχεται από 5 σερί εκτός έδρας ήττες στην Liga NOS, ενώ έχει μόλις ένα διπλό στις 7 προηγούμενες εξόδους της.\nΣΤΟΙΧΗΜΑ ΠΡΟΓΝΩΣΤΙΚΑΣΤΗΡΙΓΜΑ ΤΗΣ ΗΜΕΡΑΣLiga NOS: Το must win παιχνίδι της Φαμαλικάο


Έκτακτη συνεδρίαση του ΠΟΥ για τις νέες μεταλλάξεις του ιού - DailyPost.gr\nΟ ΠΟΥ έχει παρατηρήσει πέντε διάφορες μεταλλάξεις του Covid-19 μόνο στην Ουκρανία. Ένα από τα ανιχνευθέντα στελέχη που παρατηρήθηκαν στο Λβίβ της Δυτικής Ουκρανίας είναι ο ιός 1.1, ο οποίος προερχόταν αρχικά από την Κίνα.\nΑπό την άλλη πλευρά, δεν υπάρχουν ίχνη του “βρετανικού” στελέχους που θεωρείται εξαιρετικά μεταδοτικός.\nΑναφέρεται επίσης ότι οι Ουκρανοί εμπειρογνώμονες θα συνεχίσουν να στέλνουν δείγματα στο εργαστήριο αναφοράς της ΠΟΥ για να μάθουν ποιες είναι οι πραγματικές γενετικές συνδέσεις.\nΣτο μεταξύ οι ειδικοί του ΠΟΥ έφτασαν στη Γουχάν, απ’ όπου ξεκίνησε η εξάπλωση του κορωνοϊού, για να μελετήσουν την προέλευση του ιού.\nTags: Παγκόσμιος Οργανισμός ΥγείαςΠΟΥ\nΠροειδοποίηση ΠΟΥ: «Οι προοπτικές για δίκαιη διανομή των εμβολίων κινδυνεύουν σοβαρά»\nΠροηγούμενο αρθρο Previous post: Ασημακοπούλου: «Η ΕΕ αφήνει ανοιχτό ακόμη & το ενδεχόμενο αναστολής της Τελωνειακής Ένωσης ΕΕ-Τουρκίας»\nΕπομενο άρθρο Next post: Γιατί ζήτησε συγγνώμη ο Χατζηνικολάου από τον Βαξεβάνη\nnovartis προσφυγικό-μεταναστευτικό οικονομια Νίκος Χαρδαλιάς Άδωνις Γεωργιάδης Βουλή Κύπρος Παύλος Πολάκης κυβέρνηση Νέα Δημοκρατία κρούσματα Στέλιος Πέτσας lockdown ΚΙΝΑΛ ΝΔ Κυριάκος Μητσοτάκης μέτρα Αλέξης Τσίπρας Τουρκια Ελλάδα Τσιπρας Ερντογάν ηπα Έβρος εκλογες εμβόλιο Μητσοτάκης σχολεία ΣΥΡΙΖΑ κορωνοϊός


Διδακτική μεθοδολογία αντιμετώπισης δυσκολιών μάθησης στα μαθηματικά Α΄ και Β΄ τάξεων δημοτικού Εκδόσεις Ατραπός Βιβλιοπωλείο Λεμόνι\nΔιδάσκοντας μαθηματικά σε όλα τα παιδιά ή πώς θα περάσουμε από την "ομογενοποιημένη, επιλεκτική διδασκαλία" στη "διαφοροποιημένη διδασκαλία"\nΣελ.:258 (24χ17), Μαλακό εξώφυλλο, ISBN: 960-6622-90-8\nΘέμα: "Μαθηματικά - Σπουδή και διδασκαλία (Στοιχειώδης)" "Ειδική αγωγή"\nΗ σημερινή σχεδόν απόλυτη ένδεια της διεθνούς και της ελληνικής βιβλιογραφίας στη μεθόδευση αντιμετώπισης δυσκολιών μάθησης στα μαθηματικά έχει οδηγήσει πολλούς εκπαιδευτικούς σε πρόχειρες και εκ των ενόντων προσαρμογές ή επιλογές ανάγκης.\nΗ μελέτη των δυσκολιών μάθησης στα μαθηματικά βρίσκεται στα πρώτα της βήματα. Το ΝCΤΜ εργάζεται τώρα σε ένα βιβλίο, το οποίο υπόσχεται να κυκλοφορήσει σύντομα (Van de Walle, 2005, σελ. 640). Οι ερευνητές άρχισαν να στρέφουν την προσοχή τους στα μαθηματικά και στις δυσκολίες τους εξαιτίας της ευρείας χρήσης των συμβολικών συστημάτων. Όμως ανάπτυξη τεχνοννωσίας στην αντιμετώπιση των δυσκολιών δεν έχει ακόμη αναπτυχθεί και συστηματοποιηθεί.\nΤο βιβλίο αυτό έρχεται να μεθοδεύσει τη διδακτική παρέμβαση για την αντιμετώπιση δυσκολιών μάθησης των μαθητών στα μαθηματικά. Φιλοδοξεί να αποτελέσει εγχειρίδιο διδακτικής μεθοδολογίας παραγωγής και χρήσης διδακτικού υλικού ή μια πηγή αναφορών για τον εκπαιδευτικό και το φοιτητή των Παιδαγωγικών Τμημάτων.


Πολλοί το σκεφτήκαμε μόλις μάθαμε στις ειδήσεις για το τσουνάμι και το πλήγμα στα πυρηνικά εργοστάσια: «Καλά, αν δεν πάθει και τώρα κάτι το εργοστάσιο,σημαίνει ότι η πυρηνική ενέργεια είναι ασφαλής και τζάμπα μας τρομάζουν τόσα χρόνια οι χαζο-οικολόγοι.» Στη συνέχεια είδαμε βροχή από δημοσιεύματα εξυπνακίστικα (αναγνωρίζω αμέσως το είδος καθότι ειδικεύομαι σε αυτό!) με ανάλογες μελέτες, στατιστικές και νούμερα. Όλα με έναν κοινό σκοπό: όπως πέφτουν μεν αεροπλάνα αλλά παραμένει στατιστικά το πιο ασφαλές μαζικό μέσο μεταφοράς, έτσι ναι μεν έχουν ατυχήματα τα πυρηνικά εργοστάσια αλλά:\nΠαραμένει ο καλύτερος τρόπος για μαζική παραγωγή ενέργειας χωρίς εκπομπές διοξειδίου του άνθρακα.\nΗ Ιαπωνία και άλλες χώρες δεν έχουν άλλες εναλλακτικές στην ενέργεια που να καλύπτουν τις ανάγκες τους.\nΕίναι πιο «καθαρή» μορφή ενέργειας από το κάρβουνο, σίγουρα μάλιστα όταν τα περισσότερα εργοστάσια που καίνε κάρβουνο είναι απαρχαιωμένα.\nΤο θέμα το έχω αντιμετωπίσει πολλές φορές επικοινωνιακά και βασίζεται στο προβληματικό υπόβαθρο το οποίο χτίζουν κάποιοι «πράσινοι» σχετικά με την φιλοσοφία αντιμετώπισης τέτοιων θεμάτων. Η μια και μόνη αρχή η οποία μπορεί να σταθεί για να αξιολογήσουμε τα δεδομένα είναι η εξής:\nΌλες οι ενέργειες, μη ενέργειες και κατευθύνσεις σε σχέση με το περιβάλλον πρέπει να λαμβάνουν πρώτα από όλα υπόψη το συμφέρον του ανθρώπου.\nΑκούγεται περίεργο μόνο και μόνο επειδή μας έχουν φλομώσει σε «χαριτωμένα» ζωάκια τόσα χρόνια. Επειδή με αοριστολογίες και παραθρησκευτικά σλόγκαν έχουν θολώσει τα νερά. Δεν είναι το θέμα μας η καρέτα καρέτα ανόητοι! Το ουσιώδες είναι ότι η χελώνα ή η φώκια είναι δείκτες ενός οικοσυστήματος που καταστρέφεται. Στο οποίο ζούμε. Έρχεται λοιπόν τώρα το λόμπι υπέρ των πυρηνικών και πατάει σε προηγούμενη επικοινωνιακή υπερβολή, αυτή της επικείμενης υπερθέρμανσης του πλανήτη. Δηλαδή βρίσκουν ένα κοινό καλά ποτισμένο ώστε να πιστεύει ότι η αγορά ενός πανάκριβου υβριδικού αυτοκινήτου έσωσε τον πλανήτη και τον ταϊζει σχετιζόμενο κουτόχορτο ότι η πυρηνική ενέργεια είναι η απάντηση!\nΤα αεροπλάνα είναι πράγματι στατιστικά σχετικά ασφαλές μέσο. Πείτε το όμως στους συγγενείς των νεκρών μετά από ένα ατύχημα. Μετρήστε και όλες τις άλλες αρνητικές επιπτώσεις αυτού του μέσου συνολικά. Η πυρηνική ενέργεια δεν μπορούμε να πούμε στατιστικά πόσο ασφαλές μέσο είναι. Επειδή εκτός από αυτούς που πέθαναν άμεσα και αυτούς που θα πεθάνουν στα επόμενα δέκα χρόνια που είναι εμφανώς σχετιζόμενοι με τις διαρροές ραδιενέργειας, μπορεί να είναι εκατομμύρια οι άνθρωποι που θα πεθάνουν 1,2 ή 10 χρόνια νωρίτερα, με πόνο και ταλαιπωρία λόγω των μικρότερων διαρροών. Μπορεί κάποια στιγμή μέσα στα επόμενα χίλια χρόνια η αποθήκευση των κατάλοιπων να προκαλέσουν δεκάδες Τσερνομπίλ και Φουκουσίμες. Έχει βελτιωθεί (ελάχιστα) η επανάχρηση μόνο ορισμένων από τα ραδιενεργά συστατικά της διαδικασίας.\nΚαι τι βάζουμε από την άλλη μεριά της ζυγαριάς; Ότι τώρα βολεύει κάποιες χώρες η πυρηνική ενέργεια! Ότι η Ιαπωνία, μέχρι πρόσφατα δεύτερη μεγαλύτερη οικονομία στον κόσμο, θα μπορεί να παράγει λιγότερα Honda; Ότι η Γαλλία έχει τεμπελιάσει επειδή έχει βολευτεί να παίζει με αυτήν και εξάγει και ενέργεια; Ότι το κόστος ηλιακής, αιολικής και άλλων εναλλακτικών μορφών ενέργειας είναι ακόμα ψηλό. Τι κι αν πέφτει κάθε μέρα, τι κι αν εξελίσσεται δραματικά μέσα σε λίγες δεκαετίες. Δεν σκεφτόμαστε, απλά αναπαράγουμε το κουτόχορτο και νομίζουμε ότι βολευόμαστε. Μέχρι να έρθει στην δικιά μας πόρτα. Γιατί βέβαια οι «κακοί» οι Τούρκοι θέλουν να βάλουν και στην γειτονιά μας πυρηνικό εργοστάσιο. Εκεί διαφωνούμε αλλά έχουμε ήδη ανοίξει τον δρόμο με την ανοχή μας.\nΠαν μέτρον ο άνθρωπος. Απλά πολλές φορές άλλοι άνθρωποι μας στρεβλώνουν τον καθρέφτη και παρέχουν κουτσουρεμένο χάρακα…\nΘα καταργήσουμε τα μνημονιακά all inclusive


Αντετοκούνμπο: «Πιστεύουμε ο ένας στον άλλον»! | ebasket.gr\nΚεντρική Ελλάδα Εθνικές Αντετοκούνμπο: «Πιστεύουμε ο ένας στον άλλον»!\nΑντετοκούνμπο: «Πιστεύουμε ο ένας στον άλλον»!\nΔημοσίευση στις 02/09 18:34\nΟ Θανάσης Αντετοκούνμπο τόνισε πως οι διεθνείς πιστεύουν ο ένας στον άλλον.\n«Στην πρεμιέρα είχαμε ένα δύσκολο παιχνίδι, που όταν επιβάλλαμε το ρυθμό μας αποδείχτηκε εύκολο. Κοιτάζουμε πλέον το επόμενο ματς. Η Βραζιλία είναι μια πολύ δυνατή ομάδα και πρέπει να προσέχουμε. Βρισκόμαστε στο Παγκόσμιο Κύπελλο, παίζουν οι καλύτεροι παίκτες στον κόσμο, όλες οι ομάδες έχουν ταλέντο και βάθος, αλλά εμείς πρέπει να κάνουμε τη δουλειά μας.\nΠολλές φορές μπορεί να λέμε ποιος αντίπαλος μας ταιριάζει περισσότερο και μετά αποδεικνύεται το αντίθετο, οπότε πρέπει να κρατάμε μικρό καλάθι και να πάμε σοβαροί στο παιχνίδι. Κάθε ματς είναι διαφορετικό και πρέπει σε κάθε ματς να κερδίζουμε.\nΤα πρώτα παιχνίδια είναι πάντα επικίνδυνα και εκεί πρέπει να είσαι πιο προσεκτικός. Πιστεύουμε ο ένας στον άλλον, το δείχνουμε στην προπόνηση και στα αποδυτήρια κι αυτό μετράει. Δεν μπορείς να σκέφτεσαι παρελθοντικά, μόνο το παρόν και τι κάνεις τώρα. Η άμυνα είναι ένα μεγάλο κλειδί για εμάς. Κάθε βράδυ είναι διαφορετικό όμως».\nΠροηγούμενο Zούρος: «Δυστυχώς το πρωτάθλημα ξεκινάει νωρίς»\nΕπόμενο Πέτροβιτς: «Το παιχνίδι με την Ελλάδα είναι το ευκολότερο του ομίλου»


Δήμος Βισαλτίας : Μηδενικό το ιικό φορτίο στα λύματα της Νιγρίτας – infoserres.com\nPosted on 21/01/2021 - 7:42:00 AM by Neoklis in ΑΥΤΟΔΙΟΙΚΗΣΗ, ΚΟΙΝΩΝΙΑ\nΕνθαρρυντικά είναι τα αποτέλεσμα από την ανάλυση των λυμάτων για την διασπορά του covid-19 στην περιοχή της Νιγρίτας. Μετά από έλεγχο που έγινε σε κόμβο του δικτύου αποχέτευση της Δημοτικής Ενότητας Νιγρίτας του Δήμου Βισαλτίας, στο δείγμα των λυμάτων που εξετάσθηκε δεν ανιχνεύτηκε ο ιός SARS-CoV-2.\nΗ Δημοτική Επιχείρηση Ύδρευσης Αποχέτευσης και Άρδευσης του Δήμου Βισαλτίας, θα προχωρήσει σε ανάλογους ελέγχους και στις υπόλοιπες Δημοτικές Ενότητες, όπου υπάρχει αποχετευτικό Δίκτυο.\nΜε τους συγκεκριμένους ελέγχους στο δίκτυο αποχέτευσης και στα φρεάτια-κόμβους αντλιοστασίων η Δ.Ε.Υ.Α.Β. έχει τη δυνατότητα να αναπτύξει γεωγραφική κατανομή της εξάπλωσης και να γίνεται έγκαιρα γνωστή, σε συγκεκριμένα σημεία περιοχών ή εγκαταστάσεων, η τάση της εξάπλωσης του ιού.\nPrevious Previous post: Σέρρες : 70 αθλητικα σωματεία πήραν την αναγνώριση από την ΓΓΑ\nNext Next post: Συνάντηση Καραμανλή με το προεδρείο της ΚΕΔΕ\nΔήμοι Βισαλτίας -Ζίχνης -Αμφίπολης -Παπά .Εως τις 12 /2 οι δηλώσεις για το κτηματολόγιο\nΣέρρες . Δύο συλλήψεις για κλοπή μοτοσυκλέτας


Ελλάδα, μια τριτοκοσμική χώρα.... | Istopolitia\n9 Νοεμβρίου 2009 | 0 σχόλια | εσωτερική πολιτική, πολιτική\nΕλλάδα, μια τριτοκοσμική χώρα....\nΣε έναν κόσμο που δραματικά αλλάζει, εμείς συνεχώς βουλιάζουμε...\nδέσμιοι διαχρονικών αγκυλώσεων...\nγραφειοκρατία--οικογενειοκρατία--κομματισμός η διακυβέρνηση\nδανεικά--λιτότητα--καρτέλ το μοντέλο ανάπτυξης\nφροντιστήρια--ιδιωτική υγεία το κοινωνικό μας κράτος\nΜα καλά, αυτή η χώρα είναι ευρωπαϊκή....\nΤα τρία κακά της μοίρας μας:\nΔιοικητική δομή σοβιετικού τύπου...\nΈνα τερατώδες κράτος, με δεκάδες υπηρεσίες. Πολυνομία και ρουσφέτια. Διαπλοκή και ανομία. Διακομματική συνενοχή και αυθαιρεσία. Κάθε υπουργός με το τσιφλίκι του , κάθε συνδικαλιστής με τους ταγούς του.\nΤρεις πολιτικές οικογένειες να κυβερνούν τον τόπο εδώ και δεκαετίες. Δύο κόμματα να εναλλάσσονται στην εξουσία. Τάζουν μεταρρυθμίσεις, υλοποιούν απορυθμίσεις, με τη μέθοδο του "ράβε ξήλωνε" σε όλα τα προηγούμενα νομοσχέδια.\nΟικονομική δομή τρίτου κόσμου\nΧωρίς βιομηχανία, με μεγάλο ποσοστό απασχόλησης στη γεωργία και κτηνοτροφία, ενεργειακά εξαρτημένοι. Χώρα υπηρεσιών, ασκώντας πολιτική με δανεικά. Με τεράστιο δημοσιονομικό χρέος, με ταχέως αυξανόμενο έλλειμμα και με αρνητικό εμπορικό ισοζύγιο. Εισάγοντας πολλά, παράγοντας- εξάγοντας ελάχιστα.\nΓηρασμένος πληθυσμός, άδεια ταμεία και συντάξεις, που αδυνατεί να καλύψει ο προϋπολογισμός. Ανεργία στα ύψη. Υποαπασχόληση και γενιά των 700 ευρώ.\nΣήμερα έχουμε ύφεση, χθες είχαμε ανάπτυξη. Αλλά η λιτότητα παραμένει. Πολίτες να πληρώνουν δεκάδες έμμεσους φόρους και δυσβάσταχτες έκτακτες εισφορές Με τις επιχειρήσεις να μετακυλύουν το κόστος στους καταναλωτές.\nΜε τις τιμές να προαποφασίζονται(=καρτέλ). Ο ορισμός της διατίμησης ... όχι από το κράτος, αλλά από τις ίδιες τις επιχειρήσεις!!! Ποιος υγιής ανταγωνισμός, ποιες αρχές προστασίας του καταναλωτή και ποια ελεύθερη αγορά...\nΚοινωνική πολιτική οθωμανικής--φεουδαρχικής αντίληψης (χρωστάτε, δε σας χρωστάμε)\nΚεφαλικοί φόροι χωρίς αντίκρισμα και κοινωνική ανταπόδοση. Παιδιά να μαθαίνουν γράμματα στο φροντιστήριο, δημόσια σχολεία υποχρηματοδοτούμενα. Ξένες γλώσσες--αθλητισμός--υπολογιστές από ιδιώτες με ανύπαρκτα δωρεάν, δημόσια κρατικά πτυχία πιστοποίησης.\nΕισοδηματική αφαίμαξη και στην υγεία. Χωρίς πρωτοβάθμια φροντίδα υγείας, με τεράστιες ελλείψεις σε προσωπικό και υλικοτεχνικές υποδομές, ράντζα και αναμονές. Ωθούν τον κόσμο στην ιδιωτική υγεία και ιδιωτική ασφάλεια ζωής.\nΜε συντάξεις πείνας. Χωρίς χώρους αναψυχής και πάρκα, με ιδιωτικές παραλίες και αυθαίρετα. Χωρίς πρόνοια για το φτωχό, τον ανάπηρο, τον αναξιοπαθούντα.\nΔε ζητάμε το ανέφικτο, απαιτούμε το στοιχειώδες!\nΝα φύγετε κύριοι, να πάτε αλλού.....\nΣτο περιθώριο μάς βάζετε, στο περιθώριο θα βρεθείτε.....


Φθηνά Ξενοδοχεία σε Νάξος, Ελλάδα:988 Προσφορές\nΕλληνικά Νησιά 36.660\nΝάξος 356 ξενοδοχεία\nΆγιος Προκόπιος 106 ξενοδοχεία\nΣτυλίδα 45 ξενοδοχεία\nΑγία Άννα 131 ξενοδοχεία\nΠλάκα 88 ξενοδοχεία\nΜικρή βίγλα 58 ξενοδοχεία\nΣαντορίνη 1.936 ξενοδοχεία\nΣύρος 431 ξενοδοχεία\nΠάρος 1.110 ξενοδοχεία\nΑντίπαρος 123 ξενοδοχεία\nΜύκονος 1.712 ξενοδοχεία\nΚουφονήσια 50 ξενοδοχεία\nΣίφνος 266 ξενοδοχεία\nΊος 182 ξενοδοχεία\nΑμοργός 91 ξενοδοχεία\nΦολέγανδρος 73 ξενοδοχεία\nΑρχαία λατομεία Μαραθίου\nΠαραλία Punda Club\nΜέρη κοντά σε Νάξος\nΠίσω Λιβάδι 85 ξενοδοχεία\nΠαροικιά 260 ξενοδοχεία\nΑλυκή 65 ξενοδοχεία\nΧώρα Αντιπάρου 63 ξενοδοχεία\nΠαράγκα 29 ξενοδοχεία\nParadise 21 ξενοδοχεία\nΧώρα Ίου 120 ξενοδοχεία\nΜυλοπότας 42 ξενοδοχεία\nΝάουσα 272 ξενοδοχεία\nΚουφονήσια 44 ξενοδοχεία\nΠλατύς Γιαλός 62 ξενοδοχεία\nΕλιά 56 ξενοδοχεία\nΨαρού 96 ξενοδοχεία\nΌλες οι περιοχές σε Νάξος\nΤοποθετημένο λίγο πιο έξω από το κέντρο της πόλης, το ξενοδοχείο απέχει μόνο 10 λεπτά με τα πόδια από τα Πορτάρα, Κάστρο Νάξου και Αρχαιολογικό Μουσείο Νάξου.\nSaint Vlassis Hotel Νάξος\nΑυτό το ξενοδοχείο είναι τοποθετημένο σε μια δημοφιλή τουριστική περιοχή και απέχει μόλις 10 λεπτά από το Παραλία Αγίου Γεωργίου.\nKavouras Village Resort Νάξος\nΟι εγκαταστάσεις και οι υπηρεσίες του ξενοδοχείου περιλαμβάνουν ανοιχτή εξωτερική πισίνα, συνεδριακές αίθουσες και φύλαξη βρεφών /παιδιών. Στις προσφερόμενες υπηρεσίες συμπεριλαμβάνονται συνάλλαγμα και καθαριστήριο.\nΤο κατάλυμα προσφέρει ανοιχτό γήπεδο τένις και τούρκικο χαμάμ, καθώς και ανοιχτή εξωτερική πισίνα. Βρίσκεται σε απόσταση λίγων λεπτών με τα πόδια από το Παραλία Αγίου Προκοπίου.\nAnatoli Hotel Νάξος\nΤο ξενοδοχείο προσφέρει ταράτσα και δωρεάν ασύρματο ίντερνετ, καθώς και ανοιχτή εξωτερική πισίνα.\nGalini Hotel Νάξος\nΑυτό το ξενοδοχείο είναι τοποθετημένο σε μια δημοφιλή τουριστική περιοχή και βρίσκεται σε απόσταση λίγων μέτρων από το Αρχαιολογικό Μουσείο Νάξου. Η παραλία Παραλία Αγίου Γεωργίου απέχει μόλις δυο βήματα.\nPension Sofi Hotel Νάξος\nΑυτός ο ξενώνας είναι τοποθετημένος σε μια δημοφιλή τουριστική περιοχή και απέχει μόλις 10 λεπτά από τα Αρχαιολογικό Μουσείο Νάξου και Κάστρο Νάξου. Σε όλους τους χώρους του ξενώνα υπάρχει δωρεάν ασύρματη σύνδεση στο διαδίκτυο.\nΑυτό το 4άστερο ξενοδοχείο απέχει 10 λεπτά από το κέντρo της πόλης και μόλις πέντε λεπτά από μέρη όπως Παραλία Αγίου Γεωργίου. Διαθέτει εξωτερική πισίνα και κέντρο spa.\nGrotta Hotel Νάξος\nΑυτό το ξενοδοχείο είναι τοποθετημένο σε μια δημοφιλή τουριστική περιοχή και απέχει μόλις 10 λεπτά από τα Κάστρο Νάξου και Αρχαιολογικό Μουσείο Νάξου. Σε όλους τους χώρους του ξενοδοχείου υπάρχει δωρεάν ασύρματη σύνδεση στο διαδίκτυο.\nΑυτό το θέρετρο είναι τοποθετημένο πολύ λίγα μέτρα από το κέντρο της πόλης και μόνο λίγα λεπτά από το Παραλία Αγίου Γεωργίου. Διαθέτει γυμναστήριο, σάουνα, τούρκικο χαμάμ και ανοιχτή εξωτερική πισίνα.\nΚαι τα 988 ξενοδοχεία σε Νάξος


koukidaki: Τα όνειρα που κράτησα για μένα\nΣτο νέο μυθιστόρημα της Ευθυμίας Αθανασιάδου θα αναγνωρίσετε την προσωποκεντρική προσέγγιση της, την διεισδυτική της ματιά στην ψυχολογία των χαρακτήρων, την στοργή με την οποία περιβάλλει τα πρόσωπα και τη γενικότερη γλυκύτητα στην πένα της... και όπως κάθε φορά, μιλάει για ζωή, για την αγάπη και τον έρωτα.\nΣτην υπόθεση... δύο αδερφές, η Θεοδώρα και η Ευτυχία, αποτελούν τα θεμέλια, τους ακρογωνιαίους λίθους της ιστορίας και μια κόρη, η Λυδία, τον βασικό κορμό της. Δύο κοριτσάκια μεγαλώνουν με τις δυσκολίες της επαρχίας του '50 και τις κοινωνικές συμβάσεις της εποχής ενώ ό,τι φαντάζει ως επιλογή είναι είτε υποχρέωση είτε μονόδρομος. Η Λυδία, τριάντα χρόνια μετά, θα διαβάσει το ημερολόγιο που θα της αποκαλύψει τα πάντα για την οικογένειά της.\nΟι εικόνες κινηματογραφικές. Οι εναλλαγές γρήγορες και η γραφή ρέουσα. Πολύ γρήγορα ο αναγνώστης εθίζεται παρακολουθώντας την ιστορία αυτών των γυναικών, συμπάσχει μαζί τους ενώ οι αποκαλύψεις έρχονται να διαφοροποιήσουν τα πάντα, προσφέροντας ενδιαφέρον.\nΑν με ρωτούσατε για τι μιλάει το μυθιστόρημα, θα σας έλεγα: για τη ζωή. Αυτήν εδώ την οικεία σε όλους μας, όχι κάποια άλλη άπιαστη, φανταστική κι απόμακρη. Τη ζωή που όλοι εμείς βιώνουμε, όπως τη βιώνουμε, όπως την έχουμε γνωρίσει και τη ξέρουμε. Εννοώ, ότι τα πρόσωπα της ιστορίας έχουν τις ίδιες ανάγκες, κάνουν τις ίδιες σκέψεις, έχουν τις ίδιες ανησυχίες, τους ίδιους προβληματισμούς... τα ίδια ελαττώματα και τις ίδιες ανάγκες... είναι αναγνωρίσιμα τριγύρω και μέσα μας, είμαστε εμείς και οι άνθρωποί μας.\nΤο μυθιστόρημα μιλάει για έρωτα. Για τον έρωτα που μας κρατά, μας γεμίζει, δίνει πνοή, αλλάζει τα πάντα και τα κάνει όλα να φαίνονται όμορφα στα μάτια μας.. Για τον έρωτα ως τη μεγαλύτερη δύναμη στην ανθρώπινη ψυχή! Είναι τόση η σημασία του έρωτα που το ερώτημα αν δεν υπάρχει έρωτας, τότε γιατί ζούμε; που συναντάμε ανύποπτα, αποκτά υπέρτατη αξία. Ίσως ο έρωτας να αποτελεί την αρχή της ανθρώπινης ύπαρξης ή τον προορισμό της. [Ποιος ξέρει;] Διαβάζοντας την ιστορία, σκέφτομαι αν ο άνθρωπος υπάρχει για να ερωτεύεται ή αν ερωτεύεται για να υπάρξει.\nΣε κάθε περίπτωση, ο έρωτας κονταροχτυπιέται με την αγάπη, συγκρίνεται και αντιπροβάλλεται. Γιατί το βιβλίο μιλάει και για αγάπη, και με φράσεις όπως: η αγάπη δεν έχει όρια ή την αγάπη δεν την ορίζεις η συγγραφέας διαχωρίζει τις έννοιες, και παράλληλα σηματοδοτεί τις διαφοροποιήσεις τους. Πώς; Μα, ξεκαθαρίζοντας ακριβώς το παραπάνω: η αγάπη δεν έχει όρια! Ο έρωτας μπορεί να είναι απρόβλεπτος, ενθουσιώδης, κατακλυσμιαίος... μα τελικά ορίζεται όταν βάλουμε μπροστά την αγάπη (ή τη λογική). Τελικά, φαίνεται, ότι μπορεί να μείνει παραπίσω ένας έρωτας, ακόμα και ο μεγαλύτερος, όταν η αγάπη έχει τον πρώτο λόγο.\nΗ Ευθυμία Αθανασιάδου είναι μια συγγραφέας που δεν αναλώνεται σε περιγραφές. Δε θα σου περιγράψει το τοπίο τριγύρω, το περιβάλλον, τις κοινωνικοπολιτικές συνιστώσες ή το ιστορικό πλαίσιο... ούτε θα σταθεί στις καιρικές συνθήκες, δε θα απασχολήσει τον αναγνώστη αν καίει ο ήλιος ή αν φυσάει, αν η ηρωίδα της πήρε χυμό στο πρωινό, αν φόρεσε το αγαπημένο της φόρεμα, αν κρατά την σοκολατί τσάντα... Η Ευθυμία έχει ως κέντρο τον άνθρωπο, με τα πρόσωπα ασχολείται, δομεί τις μεταξύ τους σχέσεις και τους χαρακτήρες, αναλύει -με απλό και όμορφο τρόπο- την ψυχοσύνθεσή τους, προσφέρει κι επενδύει πολλά πάνω στην δική τους παρουσίαση και ολοκλήρωση... και εντέλει, σου επιτρέπει να γνωρίσεις καλύτερα τους ήρωές της, να τους κατανοήσεις, να τους συμπαρασταθείς και να συμπάσχεις μαζί τους.\nΣε αυτό το μυθιστόρημα ένα ημερολόγιο, που μέσα του καταθέτει κανείς πολύ προσωπικές σκέψεις και συναισθήματα, ένα ημερολόγιο που είναι μια μαρτυρία είναι η «φωτιά» της υπόθεσης αφού τα καυτά μυστικά του αλλάζουν άρδην τον «κόσμο» της ηρωίδας. Το ημερολόγιο, μια θεία «μακρινή», τα μυστικά του και μια απρόσμενη γνωριμία θα αναστατώσουν τη ζωή της Λυδίας και θα επαναπροσδιορίσουν τα πάντα.\nΘα εισπράξετε πανέμορφα μηνύματα. Όπως για παράδειγμα, όταν μιλάει για την προδοσία: Η προδοσία τελικά είναι πολύ σκοτεινή, δεν είναι απλά ένα ανθρώπινο λάθος ή μια απλή απιστία λέει, ή όπως τότε που θα μιλήσει για την υπόσχεση· θα γράψει: Τι λέξη κι αυτή!... θα θυμηθείτε ότι δεν πρέπει να κρίνουμε καταστάσεις που δεν έχουμε βιώσει εμείς οι ίδιοι και άλλα πολλά. Μα σε ένα θα σταθεί περισσότερο: στη στιγμή. Αυτές οι στιγμές που είναι ικανές να ανατρέψουν τα πάντα γύρω σου -και μέσα σου-, αλλά κι εκείνες οι στιγμές που δίνουν στη ζωή νόημα, που την ομορφαίνουν, τη γεμίζουν... Η ζωή είναι στιγμή θα γράψει και θα το υποστηρίξει σε ολόκληρη την ιστορία της.\nΤο βιβλίο θέτει και διάφορα ζητήματα... όπως το αν τελικά εμείς καθορίζουμε την τύχη μας ή αν η τύχη, η μοίρα, το πεπρωμένο είναι κάπου γραμμένο. Είμαστε οι κυρίαρχοι της ζωής μας και με ποιο τρόπο ή σε ποιο βαθμό; Μπορούμε πραγματικά να κάνουμε αυτό που θέλουμε ή τελικά, υπάρχουν αδιάβατοι φραγμοί; Είμαστε απολύτως ελεύθεροι ή μήπως υπάρχουν τα «πρέπει»;\nΚάνει μια αντιπαραβολή της νοικοκυράς που μεγαλώνει παιδιά και φροντίζει την οικογένειά της και της γυναίκας που κάνει καριέρα. Δημιουργεί μια αντιπαράθεση ανάμεσα σε εκείνους που δεσμεύονται και ακολουθούν τις κοινωνικές συμβάσεις και σε αυτούς που δεν εγκλωβίζονται από τα «προστάγματα της κοινωνίας» ή τα κοινωνικά πρότυπα.\nΜιλάει για τα υλικά αγαθά, πόση αξία έχουν τελικά και πόση ευχαρίστηση μπορεί να αντλήσει κανείς. Πόση σημασία έχει η όποια ύλη σε σχέση με τον άνθρωπο.\nΤελικά, περικυκλώνει την αξία της ζωής... αφενός βάζοντας στο τραπέζι το θεμελιώδες ερώτημα αν αξίζει η ζωή που έχουμε επιλέξει κι αν το σώμα και η ψυχή μας τρέφονται με ίσο και δίκαιο τρόπο -όπως χαρακτηριστικά λέει.\nΘέματα που επιδέχονται μεγάλων συζητήσεων και αναλύσεων όμως αποτελούν τη βάση ενός ισορροπημένου βίου.\nΕν κατακλείδι... προσφέρει συγκίνηση κι ανατροπή. Κάνει απολογισμό κι επαναπροσδιορισμό. Κι αν κάπου ρωτήσει: Μόνο αυτό το μικρό ταξίδι κάνει ο άνθρωπος; αλλού θα πει: Η ζωή είναι σπουδαία, είναι μία και μοναδική... κι αυτό το «σπουδαία» είναι που κάνει το «μικρό ταξίδι» τόσο μεγάλο.\nΥ.Γ.: Η φράση που με σημάδεψε -ή η στιγμή;- ήταν όταν η Θεοδώρα παραδέχεται: ...ασχολήθηκα τόσο πολύ με τα επαγγελματικά μου. Για να μην σκέφτομαι, να μην πονάω, να μην δίνομαι σε μια όμορφη προσθήκη από τη συγγραφέα που κάνει πιο «προσιτό» έτσι το ψυχολογικό προφίλ της ηρωίδας της.\nΤο μυθιστόρημα της Ευθυμίας Αθανασιάδου, Τα όνειρα που κράτησα για μένα, κυκλοφορεί από τις εκδόσεις Έξη.\nΕυχαριστώ τις εκδόσεις Έξη για τη διάθεση του βιβλίου\nΠερισσότερα από/για την Ευθυμία Αθανασιάδου:


Ρωσία: Συλλήψεις εκατοντάδων διαδηλωτών κατά του Πούτιν σε όλη τη χώρα - CNN.gr\nΡωσία: Συλλήψεις εκατοντάδων διαδηλωτών κατά του Πούτιν σε όλη τη χώρα\nΚυριακή, 05 Νοεμβρίου 2017 22:16\nREUTERS/ TATYANA MAKEYEVA\nΗ ρωσική αστυνομία συνέλαβε σήμερα εκατοντάδες διαδηλωτές -περισσότερους των 400, σύμφωνα με μη κυβερνητική οργάνωση - σε ολόκληρη τη χώρα κατά τη διάρκεια συγκεντρώσεων που πραγματοποιήθηκαν κατά του προέδρου Βλαντίμιρ Πούτιν κατόπιν πρόσκλησης του Βιατσεσλάβ Μάλτσεφ, πρώην υποψήφιου στις βουλευτικές εκλογές το 2016 και παρουσιαστή δημοφιλών πολιτικών βίντεο στο YouTube.\nΟ οργανωτής των σημερινών διαδηλώσεων, ο Βιατσεσλάβ Μάλτσεφ, διέφυγε από τη Ρωσία και ανέβασε μήνυμα από τη Γαλλία όπου δηλώνει ότι έχει καταφύγει αφού δικαστήριο της Μόσχας εξέδωσε εναντίον του ένταλμα σύλληψης για εξτρεμιστικές δραστηριότητες. Το κίνημά του, Artpodgotovka, στρατιωτικός όρος που σημαίνει επίθεση του πυροβολικού, έχει τεθεί εκτός νόμου από τη ρωσική δικαιοσύνη από τον Οκτώβριο.\nΠολιτική προσωπικότητα όχι πολύ προβεβλημένη μέχρι σήμερα, ο Βιατσεσλάβ Μάλτσεφ συμμετείχε στις βουλευτικές εκλογές του 2016 ως μέλος του συνασπισμού της αντιπολίτευσης στον οποίο συμμετείχε και ο πρώην πρωθυπουργός Μιχαήλ Κασιάνοφ, παρά τις κατηγορίες ορισμένων φιλελεύθερων εναντίον του για αντισημιτισμό.\nΟ 53χρονος Μάλτσεφ αυτοχαρακτηρίζεται «ρώσος εθνικιστής» και καλεί σε βίντεο που δόθηκε σήμερα στη δημοσιότητα τους υποστηρικτές του «να πουν όχι στο καθεστώς του Πούτιν».\nΟ Βιατσεσλάβ Μάλτσεφ δηλώνει ότι δεν ηγείται συγκεκριμένου πολιτικού κινήματος, αλλά διατηρεί κανάλι στο YouTube όπου σχολιάζει την ρωσική πολιτική ζωή. Σε ένα από τα βίντεο έχει εμφανισθεί και ο κύριος αντίπαλος του Κρεμλίνου Αλεξέι Ναβάλνι.\n«Εχουμε στηρίγματα, θεατές. Αυτοί οι άνθρωποι αντιπροσωπεύουν τη μισή Ρωσία», δήλωσε στο ραδιοφωνικό δίκτυο Ηχώ της Μόχας.Το FSB (η Ομοσπονδιακή Υπηρεσία Ασφαλείας) ανακοίνωσε χθες ότι συνέλαβε στη Μόσχα και την περιοχή της πρωτεύουσας ομάδα υποστηρικτών του Βιατσεσλάβ Μάλτσεφ που προετοίμαζε «μεγάλες εξτρεμιστικές ενέργειες» για τις 4 και 5 Νοεμβρίου, κυρίως εμπρησμούς κυβερνητικών κτιρίων και επιθέσεις κατά αστυνομιών. Οι δυνάμεις της τάξης ανακοίνωσαν ότι κατέσχεσαν περί τις 15 βόμβες μολότοφ.\nΣύμφωνα με το FSB, η αστυνομία συνέλαβε και άλλες ομάδες υποστηρικτών του Μάλτσεφ και σε άλλες ρωσικές πόλεις.\nΟ ίδιος δήλωσε στο τηλεοπτικό δίκτυο της αντιπολίτευσης Dojd ότι το FSB έχει συλλάβει περισσότερους από 100 υποστηρικτές του.\nΟ Αλεξέι Ναβάλνι, ο οποίος έχει εκφράσει θέσεις που πρόσκεινται σε εθνικιστικές απόψεις, κατήγγειλε σε βίντεο την περασμένη εβδομάδα εκστρατεία εκφοβισμού των υποστηρικτών του Βιατσεσλάβ Μάλτσεφ.\n«Οι άνθρωποι έχουν το δικαίωμα του συναθροίζεσθαι, και στις 5 Νοεμβρίου. Αυτό που οι αρχές κάνουν κατά του κινήματος Artpodgotovka και ιδιαίτερα κατά του Μάλτσεφ αποτελεί σκάνδαλο».\nΤον Μάρτιο και τον Ιούνιο, εκατοντάδες άτομα συνελήφθησαν από την αστυνομία κατά τη διάρκεια διαδηλώσεων κατά της διαφθοράς σε ολόκληρη τη Ρωσία που είχαν οργανωθεί με πρόσκληση του Αντρέι Ναβάλνι. Οι περισσότεροι από τους συλληφθέντες καταδικάστηκαν σε πολυήμερη φυλάκιση ή καταβολή προστίμου.\nΚΟΣΜΟΣ\t· ΡΩΣΙΑ\t· ΔΙΑΔΗΛΩΣΕΙΣ\t· ΣΥΛΛΗΨΕΙΣ\t· ΒΛΑΝΤΙΜΙΡ ΠΟΥΤΙΝ\t· ΔΙΑΔΗΛΩΤΕΣ


Hellenic Daily News: 01/20/09\nΝέα καταδίκη της Microsoft από την Ε.Ε.\nΗ ευρωπαϊκή επιτροπή ανταγωνισμού, επιβεβαίωσε ότι έχει επιβάλει κυρώσεις στην Microsoft για παραβίαση του νόμου περί ελεύθερου ανταγωνισμού για την ενσωμάτωση του Internet Explorer με τα Windows. Ο διευθύνων σύμβουλος της Opera Software που με δικές του δικαστικές ενέργειες έφερε το θέμα στην επιτροπή, καλωσόρισε την απόφαση. “Είναι εξαιρετικά σημαντική απόφαση”, αναφέρει ο Jon von Tetchner σε συνέντευξή του αργά την Παρασκευή. “Είναι πολύ σημαντικό για τους χρήστες να έχουν τη δυνατότητα να επιλέξουν τον browser της αρεσκείας τους, ώστε να μην έχουμε μία εταιρία να κυριαρχεί στην αγορά των browsers”.\nΑν και η ευρωπαϊκή επιτροπή δεν έχει ακόμα ανακοινώσει το επίσημο κείμενο της καταδικαστικής απόφασης, παρέχει μερικά στοιχεία για τις βασικές κατευθύνσεις. “Τα στοιχεία που βγήκαν από την έρευνα της επιτροπής, δείχνουν ότι η Microsoft Προσπαθεί να δέσει τον Internet Explorer με τα Windows κάτι που κάνει τον browser να είναι διαθέσιμος στο 90% των παγκόσμιων υπολογιστών, διαστρεβλώνοντας έτσι τον ανταγωνισμό δίνοντας ένα πολύ μεγάλο πλεονέκτημα στην Microsoft, σε έναν αγώνα που οι υπόλοιποι δεν μπορούν να συναγωνιστούν ξεκινώντας από την ίδια αφετηρία.\nΤο Internet διπλασιάζεται κάθε 5 χρόνια\nΟ περίφημος νόμος του Moore είναι η δήλωση του ιδρυτή της Intel Gordon Moore, που προέβλεπε ότι ο αριθμός των transistors σε έναν επεξεργαστή θα διπλασιάζεται κάθε 18 μήνες. Ο συγκεκριμένος νόμος πρωτοεμφανίστηκε το 1965, και επιβεβαιωνόταν για περίπου μισό αιώνα και τώρα χρησιμοποιείται σαν μοντέλο για μελλοντικές προβλέψεις στην τεχνολογία. Έτσι, δεν είναι παράξενο που κινέζοι ερευνητές πιστεύουν ότι το Internet μπορεί να προβλεφτεί με μία παραλλαγή του νόμου του Moore.\nΣύμφωνα με στοιχεία που συνέλλεξαν σε διαστήματα 6 μηνών από τον Δεκέμβριο του 2001 έως τον Δεκέμβριο του 2006, οι ερευνητές ισχυρίζονται ότι το Internet διπλασιάζεται σε μέγεθος κάθε 5.32 χρόνια.\nΑναρτήθηκε από Vasilis στις 11:05 μ.μ. 0 σχόλια\nΑναρτήθηκε από Vasilis στις 7:25 μ.μ. 0 σχόλια\nΣχόλιο blogger: Οι επιστήμονες τα λένε, δεν τα λέμε εμείς...\nΣυγκλονιστική η δημόσια δήλωση του Περικλή Παναγόπουλου, η πρώτη μετά την απελευθέρωσή του από τους απαγωγείς του. «Είμαι πολύ ευτυχής που είμαι και πάλι στο σπίτι μου» είπε, εμφανώς συγκινημένος και ευχαρίστησε όλους, όσοι συνέβαλαν στο να περάσει όσο το δυνατόν πιο ελαφρά την περιπέτειά του.\nΕξέφρασε την ευγνωμοσύνη του στον Αρχιεπίσκοπο Ιερώνυμο, ο οποίος είχε απευθύνει έκκληση στους απαγωγείς του να τον απελευθερώσουν.\nΠαράλληλα, ευχαρίστησε τη σύζυγό του, τα παιδιά του, το συνοδό του Γιώργο Σαντέλη, τους αρμόδιους υπουργούς, τον αρχηγό της ΕΛ.ΑΣ., τους δημοσιογράφους και τους χιλιάδες φίλους.\nΑνέφερε ότι οι απαγωγείς φρόντισαν ώστε να συνεχιστεί η θεραπευτική αγωγή που ακολουθεί και ότι ενημερωνόταν μέσω τηλεόρασης.\nΦως στην υπόθεση αναμένεται να ρίξει η κατάθεσή του στην αστυνομία, που έχει εξαπολύσει ανθρωποκυνηγητό για τον εντοπισμό των απαγωγέων του. Εκτιμάται ότι οι δράστες είναι Έλληνες, κακοποιοί του κοινού ποινικού δικαίου που είχαν συνεργούς αλλοδαπούς.


Ορθόδοξα Θέματα: Το ψευτορωμαίικο τους αρρώστησε πολλές φορές και το έσωσαν , τώρα όμως θα πεθάνει.\nΣτην Σερβία έριξαν απεμπλουτισμένο ουράνιο.  Την Συρία την σταύρωσαν. Την Ελλάδα την φυλάκισαν με μνημόνια και ετοιμάζονται για άλλα. Η ίδια ανθρωποκτόνος συνταγή. ΟΜΩΣ Η ΟΡΘΟΔΟΞΙΑ ΘΑ ΖΗΣΕΙ ΚΑΙ ΘΑ ΚΛΕΙΣΕΙ ΤΟΥΣ ΑΙΩΝΕΣ